Poikkeuksellisen kaunis puisto kerää kiitosta Helsingissä – Puutarhuri: Näin saat oman kukkapenkkisi kukoistamaan | Paikalliset | Helsingin Uutiset\n– Tämä puisto on hoidettu hyvin, toteaa poikkeuksellisen kauniin Hiidenkivenpuiston noin 20 lajin kukkaloistosta Staran työnjohtaja Inkeri Salo. Sanna Jompero\nMyös mirrinminttu on nyt kukassaan. Sanna Jompero\nTapanila: Lähes 20 kasvilajin kukkapenkki saa kiitosta.\nHarvoin näkee niin hienoa kukkaloistoa kuin Tapanilassa sijaitsevan Hiidenkivenpuiston kukkapenkissä.\n– Tämä on hyvä esimerkki siitä, että olemme onnistuneet. Ei tällaista joka puistossa ole, toteaa Staran hoitoalue kakkosen työnjohtaja Inkeri Salo.\nKerrostalojen takapihalla alkavan puiston kukkapenkissä kasvaa noin 20 kasvilajia. Joukossa on useita perennoja eli monivuotisia kasveja, jotka tervehtivät ohikulkijoita vihreän, keltaisen ja liilan sävyissä.\nTällä hetkellä aurinkoisessa kukkapenkissä kukkivat muun muassa tuoksuköynnöskuusama ja -hortensia, mirrinminttu, kulta- ja punakärsämö, kultatyräkki sekä nukkapähkämö.\nMyöhemmin kesällä kukintavuorossa ovat loistosalvia ja jalopähkämö. Loppukesästä kukkaan puhkeavat sinipallo-ohdake ja komeamaksaruoho. Muutamat pitkän sojottavat laukat ovat pirteä ilmestys muuten matalassa kukkapenkissä.\n– Myöhemmin kukkii myös rakastettu punahattu. Se on yleisesti tykätty kasvi, varsinkin meidän hoitoporukan keskuudessa, Salo kertoo perhosia houkuttelevasta kasvista.\nKeväällä penkissä kukkivat jo narsissit, tulppaanit ja laukat.\nPuiston kukkaistutus on niin poikkeuksellisen kaunis, että se on saanut useat ohikulkijat julkaisemaan kuvia Tapanilan Facebook-sivuille.\n– Nyt on kaupungin puutarhuri tehnyt hienoa työtä Hiidenkivenpuistossa, kommentoi eräs ja kertoo laittaneensa kiitoksen viestillä Staran puutarhureille.\nSyy puiston saamaan huomioon lienee myös siinä, että aina se ei ole ollut näin kaunis.\nVuonna 2013 perustettuun kukkapenkkiin jouduttiin tekemään paikka- eli korjaavia istutuksia vuonna 2017, koska ensiksi paikalle istutetut kasvit eivät menestyneet.\n– Osa kasveista ei ensi yrittämällä lähtenyt kasvuun. Nyt ne on saatu kasvamaan hyvin. Se on myös hyvän hoidon ja kitkemisen ansiota, Salo sanoo.\nKuivana kesänä kasveja käydään kastelemassa noin kerta viikkoon sekä kitketään kaksi kertaa kuukaudessa ja lannoitetaan keväisin.\n– Väillä on hyvä lisätä myös tuoretta multaa, Salo sanoo.\nKaupungin istutuksista ja viheralueista tulee Salon mukaan Staralle säännöllisesti myös palautetta.\n– Se voi olla sellaistakin, että nurmikko on jossain päässyt liian pitkäksi.\nHetken kuluttua Hiidenkivenpuiston kukkaloiston ohi pyöräilevä nainen pysäyttää pyöränsä nähdessään Salon.\n– Hei eikö tuonne meidän talon eteen saisi lisää syreeniä? Koiranulkoiluttajat päästävät koiransa aivan meidän talon viereen tarpeilleen, puiston vieressä asuva nainen toteaa.\nSalo lupaa tutkia asiaa. Kaikkia toiveita ei voida toteuttaa.\nHiidenkivenpuiston kukkapenkissä on noin 20 kasvilajia. Sanna Jompero\nEntä mitä vinkkejä ammattilainen voisi antaa kotipuutarhureille?\n– Kun suunnittelee kukkapenkkiä, lajeissa on hyvä olla vaihtelevuutta. Lajien monimuotoisuus on hyvä siksikin, että jos kaikki ei lähde kasvuun, niin ei se ole niin vakavaa ole.\n– Harva puisto tai penkki tulee kerralla valmiiksi. Ei kannata väkisin yrittää. Jos jokin kasvi ei viihdy, niin kokeilee sitten jotain muuta.\nOikeanlainen kasvi oikealla paikalla sekä kitkeminen ovat tärkeitä muistaa.\n– Jos jaksaa kitkeä ensimmäiset vuodet, niin se palkitsee.\nYleisimpänä puutarhan hoitovirheenä Salo pitää kasvien jättämistä oman onnensa nojaan.\n– Ostetaan taimi, istutetaan ja unohdetaan se siihen. Jos kasvi ei pääse kasvuun ja juurtumaan, se ei pärjää.\nNukkapähkämön lehdet ovat pehmeät ja nukkapintaiset. Sanna Jompero


Aluksi ajattelin, että minusta tulisi kenttäarkeologi ja että elämäni keskittyisi pääosin kaivauksiin ja niistä raportoimiseen. Vuosien kuluessa minua alkoi kuitenkin enemmän kiinnostaa hallinnollinen arkeologia ja siihen liittyvät tehtävät. Työharjoittelu arkisto- ja kokoelmatehtävien parissa ja suuri kiinnostus museoita ja niiden kasvatuksellisia tehtäviä kohtaan ovat vieneet minut hieman erilaiselle urapolulle kuin olin alun perin suunnitellut. Kaivausten lisäksi olen ollut töissä muun muassa museovirkailijana paikallismuseossa, oppaana Hämeen linnassa ja kokoelma-assistenttina museovirastolla. Tähän asti kuljettu urapolku vain osoittaa kuinka erilaisiin ja mielenkiintoisesti vaihteleviin tehtäviin arkeologian opiskelu voi johdattaa.\nMinua on aina kiinnostanut ymmärtää paremmin, mikä johdattelee ihmisten päätöksiä. Äkkisältään voisi ajatella, että esimerkiksi psykologia tarjoaisi vastauksia näihin kysymyksiin. Maailma on kuitenkin täynnä sellaista tietoa, joka muodostaa uskomuksia ja käytänteitä, eli kulttuuria. Kulttuuri ohjaa meidän toimintaamme suuntiin, jotka voivat toisten yhteisöjen näkökulmasta vaikuttaa epärationaalisilta. Tämä eri kulttuuristen ryhmien kohtaaminen on mielestäni kiehtovaa. Sen sijaan, että tarkasteltaisiin aivossa tapahtuvia kemiallisia reaktioita, voimme tarkastella laajempia ilmiöitä, joista me jokainen muodostamme oman identiteetimme.


Velkaantunut mäkihyppyjoukkue aloittaa kansalaistalkoot - tästä on kysymys - Uutiset - Radio Nova\nVelkaantunut mäkihyppyjoukkue aloittaa kansalaistalkoot - tästä on kysymys\n06.11.2012 15:11 - - Luettu 3 751 kertaa\nMaanantaina 5.11. julkaistiin Finnjumping ry:n Kansallistalkoot-kampanja. Kansallistalkoiden tarkoituksena on nostaa suomalainen mäkihyppyurheilu takaisin maailman huipulle. Radio Novan Enbuske & Linnanahde Crew lähti ottamaan selvää, mistä on kysymys.\nLangan päähän tavoitettiin Kansallistalkoot-projektin vetäjä Jukka-Pekka Vuori, joka kertoi hypänneensä "kriisiyhtiön" puikkoihin.\n- Talous on tässä pisteessä, sen jälkeen kun nämä itsenäiset lajiyhdistykset muodostettiin. Kulut ylitti budjetoidun ja tuotot jäivät alle budjetin, Vuori kertoo Finnjumping-lajiliiton nykytilasta.\n- Siellä oli puoli miljoonaa velkaa, kun aloitin Jukka-Pekka jatkaa.\n- Mä olen yrittänyt vähentää menoja, kun hyppäsin tähän kriisiyhtiöön.\nMistä on kysymys, kun puhutaan Kansallistalkoista?\n- Me halutaan lisää fyrkkaa yrityksiltä ja yksityisiltä. Pitää keksiä jotain uutta ja tää oli se ratkaisu. Tällaista konseptia ei ole tehnyt maailmalla kukaan.\n- Rakennetaan yrityksille tällaisia Kansallistalkoot-paketteja, joihin on helppo tulla mukaan kustannustehokkaasti ja helppo ostaa.\n- Yksityishenkilöille rakennetaan puolestaan paketteja, joissa voi suoraan lahjoittaa rahaa, tai sitten saa erilaisia tavaroita vastineeksi.\nKuva: Finnjumping ry.\nMäkihyppy Enbuske & Linnanahde Crew Kansallistalkoot Jukka-Pekka Vuori Finnjumping


Erjon - Milloin nimipäivä?\nKokeile nimikoneesta nimeen Erjon\nErjon on ensimmäisenä etunimenä 9 miehellä. Kaikkiaan etunimi Erjon on 9 miehellä.\nVoit ehdottaa nimelle Erjon epävirallista nimipäivää\nNimellä Erjon ei ole virallista eikä epävirallistakaan nimipäivää suomalaisissa nimipäiväkalentereissa.\nEhdotettu nimi: Erjon\nErjon sopii seuraavaan viralliseen nimipäivään: *valitse


Tertun kasvimaailma: Prinsessa tuli kesäkylään\nPrinsessa tuli kesäkylään\nHelena-tytär oli poikennut viikko sitten vierailulle tullessaan myös Keravalla ulkomailta tulleita torikauppiaita tapaamassa, ja kuinka ollakaan, sortunut vaaleanpunakukkaisen ruukkukasvin pauloihin niin, että hankittava oli. Nyt se asustaa toistaiseksi meidän pohjoisikkunalla, kun oli tuliaiseksi tarkoitettu. Noin 20 cm leveään ruukkuun on istutettu ainakin kaksi juurakkoa, kun kukkia on kahdenvärisiä. Tuo taaimmainen on alkamassa vasta kukintaa, vasemmanpuoleinen jo urakkansa loppupäässä.\n"Prinsessan" ruotsinkielinen kasvin nimi on perunlilja, samoin englanninkielellä Peruvian lily. Nimet viittaavat etelä-Amerikan kosteisiin ja lämpimiin kasvupaikkoihin, Perun valtiohan on päiväntasaajan maita. Myös Chilen ja Brasilian alueelta niitä on tavattu. Vaikka nimessä suomalaisittain on jälkiosa lilja, kasvi ei kuulu liljoihin, vaan sillä on oma sukunsa Alstroemeria eli inkaliljat. Nimi on annettu kasvitieteilijä Linnen oppilaan Alströmin mukaan. Koko heimossakaan Alstroemeriaceae ei ole juuri muuta kuin tämä suku.\nKun etsiskelin tietoja 1970-luvulta peräisin olevasta Kasvien maailma-kirjasta, ei siinä ole kyseistä sukua noteerattu vielä lainkaan, niin tuore löytö on kyseessä. Tai sitten se on yhdistettynä johonkin muuhun heimoon, mutta en löytänyt eikä ei ainakaan näyttänyt olevan liljakasveissa.\nLeikkokukkien perusteella tehdyssä Wikipedian sivussa on mainittuna vain keltakukkainen A. aurea eli kulta-alströmeria ja jalosteeksi tuotettu A. Ligtu-ryhmä eli jalo-aströmeria, jonka korkeus on n. 100 cm. Leikkokukkajalosteita on monenvärisiä, jopa kirkkaanpunaisia, joka sai SariW:n joulublogissa esittelyn joulukukaksi 03 12 2012.\nKohde on suvun lyhytkasvuiseksi (25-30 cm) jalostettu muoto A. inticancha 'Kanika', jonka nimi suomeksi on prinsessalilja. Kasvin mukana oli nimilappu, jossa tuottajana mainitaan Hilverda Kooij, hollantilainen Flower Factory, joka on erikoistunut Dianthus-, Limonium- ja Alstroemeria-kasveihin.\nAlströmerioita eli inkaliljoja on ollut kauemmin leikkokukkina kukkakaupoissa, näyttäisi siltä, että jo 1970-luvulta alkaen. Tämä matala kesäkukkapenkin kasvi on uudempi tuotos ja ilmeisesti tullut meillä markkinoille vasta 2013. Kasvin luvataan kukkivan alkukesästä pakkasiin asti, kunhan nyppii entiset kukat eli kehittyvät hedelmänalut pois kesän mittaan.\nSitä on nettiselailun tuloksena tarjonnut myyntiin mm. Hankkija, Kantojärven puutarha Torniossa, Laukaalla Päivin puska ja pensas, Reilun kaupan K-City Market Jyväskylässä, joka ilmoittaa myyvänsä Keniassa kasvatettua tuotetta. Jne.\nPrinsessaliljaa kasvatetaan daalioiden tai gladiolusten tapaan, eli mukuloista, jotka nostetaan talveksi pakkasettomaan viileään tilaan, jossa niitä ei juurikaan kastella, ja kasvukauden lähestyessä sitten herätetään taas kasvamaan. Alkukastelussa saa olla tarkkana. Saapa nyt nähdä, kuinka onnistun. Ainakin gladiolusten säilytyksessä nykyiset tilani ovat olleet liian kuivia ja ehkä liian lämpimiä. Pitäisikö kokeilla panna kasvi isoine ruukkuineen käyttämättömään hillokellariin? Joku on säilyttänyt juurakoita jääkaapin vihanneslokerossa, mutta sellaista joutavaa tilaa ei ole, kun lokerot ovat aina pullollaan muuta.\nLähettänyt TH klo 20.45\nElokuu kääntyy pian muistoksi\nPikku lisäys erikoiseen pieneen töyhtöangervooni\nKuuma kesä antanut elettäväksi kosteaa elokuuta


Purkkiarmeijan komentaja: kesäkuuta 2019\nKotihoitotuotteiden yhdistelmiä osa 1\nOlen aina pitänyt kunnia asiana suositella asiakkaalle ne tuotteet mitkä ovat paras ja edullisin vaihtoehto. Teemme tämän edelleenkin, mutta nyt vaihtoehdot ovat suuremmat hintareformin ansiosta.\nKesäajan kevyet tuotteet\nTeen nyt kotihoitotuote suunnitelman mikä sopii lähes kaikille kesäaikana. Alkupuhdistukseen tietysti Precleanse, tai Precleanse Balm (46€) ja sen jälkeen pesu iS Clinicalin Cleansing Complexilla (52€). Cleansing Complexilla voi tehdä myös kaksoispuhdistuksen ja jättää Precleanset pois, tai sitten puhdistaa ensin Cleansing Complexilla ja sen jälkeen kuorivalla Warming Honey Cleanser (52€). Ellei käytä tuota Warming Honey Cleanseria niin sitten ilman muuta kuorinta Dermalogican Daily .Microfoliantilla. Silmänympärille suosittelen iS Clinicalin Youth Eye Complexin (119€) tai Dermalogican Multivitamin Power Firmin (58€) Seerumeista on paras valita iS Clinicalin Super Serum (107€) tai Whitening Serum (89€) joka kirkastaa ja tasoittaa ihon väriä. Hoitovoiteissa Dermalogicalla on todella hyvä valikoima ja ne ovat kaikki tehokkaita ja miellyttäviä. Kesäöiksi suosittelen Sound Sleep Cocoon (78€) joka on kosteuttava ja hyvin imeytyvä geelivoide. Aamulla iholle kannattaa pyyhkäistä Daily Resurfacer (75€) hoitotassun tiiviste joka on kuoriva, kosteuttava ja kiinteyttävä. Päivävoiteessa pitää olla hyvä suojakerroin ja sellainen on Dermalogican Dynamic Skin Recovery sk 50 (69€) joka on hoitava ja kiinteyttävä tai sitten iS Clinicalin Eclipse sk 50 (54€) joka sopii rasvaisellekin iholle. Huomioi, että Eclipse on kooltaan 100 ml ja Dynamic Skin Recovery 50 ml joten Eclipse on paljon edullisempi vaihtoehto edelleen ja sitä on saatavana myös kevyesti värillisenä. Aamuisin voi meikin asemasta käyttää Dermalogican SkinPerfect Primer sk 30 (49€)\nmeikinpohjustusaineen tai Sheer Tint sk 20 (49€) värillisen kosteusvoiteen.\nSound Sleep Cocoon (78€)oli viime kesän suosikkivoide yöksi.\nSe on kevyt ja runsaasti kosteuttava geelivoide. Voiteen tuoksu tulee\nlavendeli-patsuli-santelipuuöljystä joka vähentää stressihormonin eritystä.\nUv-säteily aiheuttaa couperosaa ja muutenkin ihon herkkyys ja punoitus voi lisääntyä auringon takia. Couperosa-iholle ja ruusufinniin on iS Clinicalin Pro-Heal Serum (109€) ihan ehdottomasti paras valinta ja sitä voi käyttää aamulla ja illalla. Kosteusvoiteena paras on Dermalogican Calm Water Gel (46€) jota olen sanonut vesivoiteeksi ja se tuntuukin olevan kesän suosikki, koska se ehti meiltä jo kerran loppuakin. Silloin, kun iho on atooppisen kuiva niin seerumiksi suosittelen tuon Calm Water Gelin pariksi tehdyn Barrier Defence Boosterin (72€)joka on hiukan öljymäinen. Barrier Defence Booster vahvistaa ohutta herkkää ihoa ja poistaa auringon kuivattavan vaikutuksen. Herkkäkin iho\nkaipaa kuorintaa ja siinä ehdoton suosikkini on iS Clinicalin Tri-Active Exfoliant Masque (119€) ja tuosta tuubista saa noin 50-60 kuorintakertaa. Naamioksi sopii kummankin sarjan vaihtoehdot joko iS Clinicalin Hydra Intensive Cooling Masque (95€) tai Dermalogican Multivitamin Power Recovery Masque (58€). Hydra Cooling Masque viilentää ja rauhoittaa palanutta ihoa ja on hyvin kosteuttava. Multivitamin Power Recovery Masque rauhoittaa myös ja vahvistaa atooppisen kuivaa ohutta ihoa ja kummankin naamion voi jättää vaikuttamaan yöksi.\nTunnisteet: allergia, asiakaspalvelu, atooppinen iho, aurinko, couperosa, dermalogica, herkkä iho, ihonhoitotuotteet, iS Clinical, ruusifinni\nEnnalta ehkäise ihon vanhentuminen\nKeväällä tapasin monia tuttuja yrittäjänaisia jäsenilloissa ja muissa tapahtumissa. Hämmästyin kovasti, kun eräs tuttuni joka juuri oli täyttänyt kuusikymmentä kyseli, että pitäisiköhän hänen nyt jo käyttää vanhenevan ihon tuotteita. En kehdannut sanoa suoraan, että ne olisi pitänyt ottaa käyttöön parikymmentävuotta sitten. Vanhenevan ihon tuotteita kannattaa käyttää, kun täyttää 35-vuotta.\nRypistymistä voi hidastaa\nVanhenevan ihon tuotteilla on paras vaikutus, kun rypistymistä ja veltostumista ennalta ehkäistään. Yleensä estrogeenin tuotanto alkaa hidastumaan noin 36-vuotiaana ja 42-vuotiaana estrogeenin määrä on jo niin vähäinen, että se alkaa vaikuttaa ihoon näkyvästi. Naisten ihoon kaikista eniten vaikuttaa juuri tuo estrogeenihormoni joka säätelee ihon paksuutta ja joustavuutta. Vaihdevuosi-iässä noin 55-60-vuotiaana oma estrogeenituotanto lähestyy nollaa ja iho ohenee merkittävästi ja rypyt tulevat esiin. Tietysti tässä on yksilöllisiä eroja ja esimerkiksi perinnöllinen ihotyyppi määrittää paljon sitä miten nopeasti iho ohenee. Kuivaihoisilla on jo alunperin yksi ihosolukokerros vähemmän kuin rasvaihoisilla ja siksi kuiva iho rypistyy jo aikaisessa vaiheessa. Vanhenevalle iholle suunnitelluilla hoitotuotteilla pystytään hidastamaan merkittävästi ihon rypistymistä ja ohentumista. Viimeisen parinkymmenenvuoden aikana kosmetiikan vaikutukset ovat moninkertaistuneet. On kehitetty uusia raaka-aineita ja saatu aikaan myös erilaisia yhdistelmiä joita ei ollut myynnissä aikaisemmin. iS Clinical on tällä hetkellä kosmetiikan johtotähti ja heiltä tulee parhaat mahdolliset seerumit hidastamaan ihon vanhenemista.\nGenexc serum on hyvä kesäaikana aivan kaikille, koska se\nkorjaa uv-säteilyn haittavaikutuksia.\nKollageeni on tehokas raaka-aine\nKollageeni-ja elastiinisäikeet ovat ihossa kuin kuminauhoja ja ihon joustavuus syntyy näistä säikeistä. Iän myötä nämä kimmosäikeet kovettuvat ja menettävät joustavuuttaan ja se näkyy ihossa ryppyinä ja veltostumisena. Auringolla on suuri vaikutus juuri näihin kimmosäikeisiin ja auringon tiedetään olevan ainoa varma asia mikä aiheuttaa ihon vanhenemista. Myöskin ihon liiallinen kuivuminen vähentää kimmosäikeiden joustavuutta. iS Clinicalilla on upea seerumivalikoima ja kaikille löytyy oma täsmätuote. Varsinkin Dermatude-sarjahoidon yhteydessä kannattaa satsata kotihoitoseerumiin, koska Dermatuden vaikutuksesta hoitoaineet imeytyvät paljon paremmin kuin aikaisemmin. Dermatude-kasvohoidon yhteydessä iS Clinicalin SUPER SERUM (109€) on todella hyvä tuote ylläpitämään kollageeni-ja elastiinisäikeiden joustavuutta. Viime kesänä itse ihastuin iS Clinicalin FIRMING GELIIN (155€) joka jättää heti sileän ja napakan pinnan iholle. Ellei iho ole kovin kuiva Firming Gel voi korvata myös hoitovoiteet. Toinen lempiseerumini varsinkin talven kuivuudessa on YOUTH SERUM (170€) joka on hyvin imeytyvää geeliä. Tämä seerumi sisältää todella runsaasti kosteuttavia raaka-aineita ja samalla myös vahvistaa kimmosäikeitä. Suosittelen jokaiselle, että 35-vuotiaana pitää ottaa edes yksi tuote jonka vaikutukset hidastaa vanhenemisen merkkejä. Nelikymppisenä kannattaa valita jo kaikki kosmetiikka Anti-Age tuotelinjoista.\nTunnisteet: aurinko, dermatude-kasvohoito, ihonhoito-ohjeet, ihonhoitotuotteet, ikääntyminen, iS Clinical, meikki, rypyt, Silmäpussit, terveys, turvotus, vaihdevuodet, vanhuus, yrittäjänaiset\nPanosta hyvälaatuisiin aurinkosuojatuotteisiin\nEn varmaan ikinä lakkaa ihmettelemästä miten vähän ihmiset välittää auringon haitoista. Edelleen meille tulee uusia asiakkaita jotka eivät ole koskaan kuulleetkaan uv-säteilyn vaaroista. Epäilen, että se on jotain torjuntaa ettei halutakaan kuulla mitä aurinko voi aiheuttaa.\nSuomenkin aurinko on vaarallista\nYleensä kuulen, että asiakas hämmästelee pitääkö Suomessakin suojautua auringolta. Toinen harhakäsitys on, että uv-säteily ei ole vaarallista ellei vasiten asetuta ottamaan aurinkoa. Kuulen tämän selityksen melkein joka päivä. Esimerkiksi purjehdusta tai pyöräilyä harrastava ihminen voi kirkkain silmin todeta ettei tarvitse aurinkosuojatuotteita, kun ei koskaan ota aurinkoa. Toinen harha on, että uv-säteily on vasta silloin vaarallista, kun iho palaa. Näinhän se ei ole vaan kaikki säteily on vaarallista, mutta palaminen moninkertaistaa soluvaurion. Ihosolujen dna varastoi itseensä kaiken sen säteilymäärän mitä ihminen elämänsä aikana saa. Tuo dna on lahjomaton eikä kerran saatua säteilyä saa mitenkään poistettua ihosolun muistista. Sitten, kun ihosolukon muisti tulee täyteen solut alkavat muuttua syöpäsoluiksi. Kukaan ei tiedä kuinka paljon kenenkin dna pystyy varastoimaan säteilyä sairastumatta ja se onkin hyvin yksilöllistä. Tämän dna:n varastoinnin takia basalioomat ja aurinkokeratoosi on yleisempää noin 60-70-vuotiailla. Aurinkosuojatuotteiden laadusta ei kannattaisi tinkiä, koska ne ovat halpa henkivakuutus. Amerikkalaiset aurinkosuojatuotteet ovat kaikista luotettavampia, koska Amerikassa aurinkosuojalliset tuotteet katsotaan lääkeaineiksi ja ne tutkitaan yhtä hyvin. Tämä johtuu siitä, että ihosyöpä on niin suuri kansanterveydellinen riski ja se tulee kalliiksi Amerikan valtiollekin.\nAmerikkalaiset aurinkosuojavoiteet ovat parhaita\nMe myymme ainoastaan amerikkalaisia hoitotuotteita ja niiden laatu on paras mahdollinen ja nyt ne myös ovat edullisia. Voin suoraa sanoa etten koskaan laittaisi iholleni muita aurinkosuoja-aineita kuin amerikkalaisia. Toinen tärkeä asia suojakertoimen lisäksi ovat hajustamattomuus ja väriaineettomuus. Aurinkosuojatuotteissa on vielä suurempi riski saada herkkyysreaktioita hajusteista yms.kuin muussa kosmetiikassa. Tarkistakaa aina, kun ostatte muualta kuin meiltä aurinkosuojavoiteita ettei niissä ole hajusteita, väriaineita eikä barabeeneja säilöntäaineina. Dermalogican voiteet ovat nyt kivan hintaisia ja heiltä löytyy DYNAMIC SKIN RECOVERY sk 50 (69€) joka on elvyttävä ja kiinteyttävä päivävoide yli kolmekymppisille. PROTECTION SPORT sk 50 (39€) on tarkoitettu vartalolle ja kasvoille ja siitä tykkää miehetkin ja lapset. iS Clinicalilla on myös kaksi uv-suojallista päivävoidetta. ECLIPSE sk 50 (49€) ja EXTREME sk 30 (85€). Huomioikaa, että nämä iS Clinicalin voidepakkaukset ovat 100 ml eli tuplakokoisia.\nTunnisteet: allergia, aurinko, dermalogica, ihonhoitotuotteet, Ihosyöpä, ihotyyppi, ikääntyminen, iS Clinical, terveys\nDermalogican hintareformi muutti kaiken paljon parempaan suuntaan\nTämä Dermalogican hintareformi antaa asiakkaille hyvän mahdollisuuden valita itselleen täydelliset kotihoitotuotteet, kun hinta ei ole enää niin ratkaiseva. Tämä helpottaa suuresti meidänkin työtä, kun ei tarvitse niin paljon miettiä mitä asiakkaan on mahdollista ostaa.\nHintareformi on hieno juttu!\nTätä muutosta Dermalogican Suomen hintoihin on väännetty pitkään ja hartaasti ja kriisi Dermalogican ympärillä velloi pari vuotta. Nyt, kun muutos vihdoin tapahtui olen vähän pihalla tilanteen muuttuessa täysin. En ole yli viikkoon osannut edes kirjoittaa Dermalogicasta, kun en muista sen hintoja ulkoa. Koskaan en ole ollut tässä tilanteessa, että pitää opetella noin viidenkymmenen tuotteen hinnat yhtä äkkiä. Tähän asti olen pitänyt kunnia asiana osata hinnat ulkoa ja uutuuksien hintoja on tarvinnut oppia vain pari tuotetta kerralla. Olen myös epätietoinen tilauksien suhteen, koska en pysty yhtään arvioimaan meneekö nyt tuotteita paljon enemmän mikä tietysti olisi toivottavaa. Joten pyydän jo etukäteen anteeksi, jos meiltä on nyt hetken aikaa useammin jokin tuote loppu. Tämän noin viikon perusteella on vaikea arvioida todellista tilannetta, vaikka nyt asiakkaat käyvät selvästi enemmän täydentämässä tuotteitaan. Kaikki nämä muutokset ovat positiivisia, mutta kun pitkä epätietoisuus ja vääntäminen on ohitse tuntuu vähän hassulta. Tämä tunne menee varmasti ohitse jo ensi viikolla, mutta en olisi luullut miten outo tunne tulee, kun pitkä stressi loppuu ja asiat muuttuu hyväksi.\nEdullisemmat kotihoitotuotteet mahdollistavat asiakkaille\nHintareformi on suuri etu asiakkaille\nKerrankin näkyy ihan selvästi miten kuluttajat hyötyvät globaalista kaupankäynnistä. Enää ei kuluttajien tarvitse ostaa sillä hinnalla mitä kotimaassa tarjotaan vaan voi hakea ostospaikkansa muualta. Nyt tämä hintareformi mahdollistaa sen, että asiakkaamme voivat ostaa tuotteensa meiltä ilman kohtuutonta hintaeroa. Olen myös itse pudottanut katteita todella alas etten minä ainakaan ole hintoja hilaamassa ylöspäin. Pyrin pitämään meidän hinnat alle muiden kotimaisten verkkokauppojen ja tietysti samat hinnat ovat hoitolassa. Korostan vielä, että meillä kaikki asiakkaat saavat samat edut ostavat he verkkokaupastamme vai hoitolasta. Nyt, kun kotihoitotuotteet ovat edullisempia asiakkailla on suurempi mahdollisuus käydä useammin kasvohoidoissa. Asiakkaat voivat myös panostaa iS Clinicalin huipputuotteisiin enemmän, kun perustuotteet Dermalogicalla on huomattavasti entistä edullisempia. iS Clinicalilla on tuotteita joiden teho on moninkertainen verrattuna muihin sarjoihin. Esimerkiksi Youth-linjan tuotteet ovat huippuhyviä ja seerumit ovat raaka-aine pitoisuuksiltaan maailman parhaita. Myös Neck Perfect Complex ja Cleansing Complex ovat vertaansa vailla. Tuo Cleansing Complex (52€) on edelleenkin meidän edullisin puhdistustuote.\nTunnisteet: asiakaspalvelu, dermalogica, ihonhoito, ihonhoitotuotteet, iS Clinical, kansainvälisyys, kasvohoito, kauneushoitola, kosmetiikka, Neckperfect Complex, stressi, verkkokauppa, yhteiskunta, yritys\nKevään aikana olen käynyt lukuisia keskusteluja asiakkaiden kanssa vanhusten hoidosta. Moni asiakkaani hoitaa iäkästä puolisoaan kotona, tai auttaa vanhoja vanhempiaan selviämään arjesta. Yleensä suurimmat hankaluudet johtuu muistisairauksista.\nVanhus hoitaa toista vanhusta\nTunnen suurta myötätuntoa ja huoltakin näitä asiakkaitani kohtaan jotka ovat omaishoitajia, vaikka itsekin ovat jo kahdeksankymppiä ylittäneet. Olen nämä asiakkaat tuntenut kymmeniä vuosia ja tiedän heillä itselläänkin olevan sairauksia ja erilaisia kremppoja. Se on järkyttävä tilanne, että siinä vaiheessa, kun pitäisi viettää rauhallista vanhuutta joutuukin työhön 24/7. Joidenkin kohdalla suuri rasitus näkyy laihtumisena. Yleensä on niin ettei tuo fyysinen työ niinkään rasita vaan muistisairaan persoonallisuuden muutokset. Hoidettava ei enää olekaan se mukava ihminen jonka kanssa aikanaan perustettiin perhe vaan sairaus voi tehdä väkivaltaiseksi, ilkeäksi ja monella tavalla arvaamattomaksi. Nyt vasta, kun näen tilanteen omien vanhempieni kohdalla ymmärrän miten rankasta elämänvaiheesta on kysymys. Tosin äitini ei ole enää omaishoitaja, kun vanhuspalveluissa katsotiin, että isäni tulee hyvin toimeen itsekseenkin. Ainoa hankaluus vaan on ettei isääni voi jättää yksin kolmea tuntia pidemmäksi aikaa, koska hän unohtaa syödä ja ottaa lääkkeensä ja insuliinit. Äitini totesikin, että kunnalle on ihan kannattavaa poistaa hänen omaishoitajuutensa, koska hän takuulla tekee saman työn ilman korvaustakin.\nMuistisairaus tekee ihmisestä hankalan\nMuistisairauksia on monia ja eri ihmisillä ne vaikuttavat eri tavalla. Muistan jo 80-luvulla miten järkyttynyt olin, kun joku iäkäs asiakas saattoi soittaa ja haukkua minut ihan lättänäksi kiroillen ja nimitellen. Silloin ei demetiasta vielä puhuttu yleisesti ja minullekin selvisi vasta paljon myöhemmin, että kyse oli sairaasta vanhuksesta eikä minun huonosta työstäni. Tietenkään kaikki ei muutu negatiisesti, vaan minullakin käy muutamia vakioasiakkaita jotka ovat itse demetikkoja ja ovat oikein mukavia iloisia ihmisiä. Se on myös hienoa, että omaiset tuovat heidät kasvohoitoon, kun he ovat palveluitani käyttäneet kymmeniä vuosia. Demetikoilla ja omaishoitajilla on aika vähän mitään iloja joten kasvohoidon merkitys on heille todella suuri. Koskaan ei pidä ajatella, että kuormittaisi minua liikaa omilla asioillaan. Se ei todellakaan ole niin vaan itselleni on ilo pohtia ja keskustella elämän menosta. Olen myös saanut asiakkailta lukuisia hyviä neuvoja ja tietoa erilaisista vanhusten palveluista. Minulla on myös vaitiolovelvollisuus joten sitä ei pidä pelätä, että laulaisin kaikki tietoni keskellä kaupunkia. Joskus asiakas pahoittelee, että käyttää minua terapeuttinaan, mutta sellaiset ajatukset saa unohtaa. Osaan kyllä vaihtaa puheenaihetta enkä yrittäkään olla mikään terapeutti vaan kuuntelija ihmiselle jolla on tarve keskustella.\nTunnisteet: asiakaspalvelu, hyvinvointi, ihonhoito, ikääntyminen, kasvohoito, kauneushoitola, kosmetologi, masennus, mielenterveys, stressi, terveys, vanhuus\nCleansing Complex on hellävarainen syväpuhdistaja\niS Clinicalin Cleansig Complex (52€) nousi esiin kommenteissa, kun asiakkaamme kertoi sen hyvistä vaikutuksista. Silloin vasta huomasin etten olekaan kertonut siitä kunnolla, vaikka myyn sen lähes kaikille.\nCleansing Complex sopii kaikille\nOn aika uskomatonta, että puhdistusgeeliin on sisällytetty näin paljon vaikuttavia aineita. Cleansing Complex ei todellakaan ole pelkkä puhdistustuote vaan sen ominaisuudet vaikuttaa moneen muuhunkin iho-ongelmaan. Cleansing Complex sisältää pienen määrän salisyylihappoa ja glykolihappoa jotka hellävaraisesti kuorii kuolleen solukon pois. Sen lisäksi valkopaju-uute mikä on tuon salisyylihapon lähde estää tulehduksia ja vähentää tulehduksia aiheuttavien bakteerien toimintaa. Näiden happojen lisäksi geeli sisältää kamomillankukkauutetta ja centella asiaticaa. Tämä centella asiatica parantaa kollageenisynteesin toimintaa ja siten vahvistaa ihoa. Se parantaa myös mikroverenkiertoa ja nopeuttaa finnien parantumista. Kamomillankukkauute on vanha hyvä kosmetiikan raaka-aine ja se rauhoittaa herkistynyttä punoittavaa ihoa. Se on myös antioksidantti joka korjaa uv-säteilyn aiheuttamia ihovaurioita. Näiden lisäksi Cleansing Complexissa on kapseloittu antioxidanttiyhdistelmä joka auttaa ihoa uudistumaan ja vielä lisää tuon kamomillankukkauutteen auringon haittoja korjaavaa vaikutusta.\nCleansing Complex on kautta maailman iS Clinicalin eniten myyty tuote.\nCleansing Complex on edullinen\nKaikki iS Clinicalin puhdistusaineet ovat kivan hintaisia ja ne hoitavat ihoa eikä pelkästään puhdista. Cleansing Complexia käytetään hyvin pieni määrä kerralla ja pakkaus riittää vähintään kolme kuukautta. Siitä on olemassa myös pikkukoko 60 ml 31€ ja se on sopiva matkapakkaukseksi tai kokeiluun ja se riittää noin kuukauden verran. Tämän Cleansing Complexin jälkeen voi käyttää Dermalogican Daily Microfoliantia, jos niin haluaa. Tosin tuo pelkkä puhdistusgeeli jättää ihanan raikkaan ja puhtaan olon iholle. Samoin Bt-Sonic (126€) toimii oikein hyvin kaikkien iS Clinicalin puhdistusaineiden kanssa ja se onkin tosi tärkeä asia. Lähes joka asiakkaallamme on tuo Bt-Sonic käytössä eikä siitä kukaan halua luopua. Kaikki jotka ovat käyneet viimeisen vuoden aikana minulla kasvohoidossa ovat kokeneet tuon Cleansing Complexin vaikutukset, koska se on myös erinomainen ennen kasvohoitoa. Cleansing Complex sopii myös silmämeikin poistoon eikä se yhtään kuivata minunkaan ohuita silmänympäryksiä. Tosin suurimmalla osalla on alkupuhdistusaineena Precleanse joka myös puhdistaa silmämeikin helposti pois. Suosittelen kokeilemaan tätä iS Clinicalin eniten myytyä tuotetta.\nTunnisteet: acne, asiakaspalvelu, aurinko, bt-sonic, dermalogica, herkkä iho, ihonhoitotuotteet, iS Clinical, meikki, nuoren ihonhoito, rypyt, terveys\nVielä nykyäänkin joku uusi asiakas voi aikaa varatessaan kysyä käykö meillä pankkikortti. He perustelevat kysymystään sillä, että moni kampaaja, tai hieroja ei ota vastaan kuin käteistä rahaa. Minun näkökulmasta se on aika outo valinta yrittäjälle.\nOikeastaan päädyin tähän aiheeseen siksi, kun sain asiakkaalta moitteita käyttäytymisestäni kassalla. Kyseinen henkilö käy meillä harvakseltaan ja hän alkoi hoidon aikana kertomaan kampaajastaan jolla ei ole maksupääte laitetta ollenkaan. Sitten hän sanoi selvästi huomanneensa etten minäkään ota mielelläni korttimaksua, kun kuulemma mulkoilen pahasti korttia käyttäessäni. Olin aivan ihmeissäni, koska en todellakaan välitä tipan vertaa maksaako asiakas kortilla vai käteisellä. Jäin oikein miettimään mitä minä kassalla teen korttia ottaessani. Tarkkailin itseäni pari päivää ja yritin ymmärtää missä kohtaa asiakas voi kokea minun mulkoilevan. Luulen, että kyse oli siitä, kun vilkuilen kassakoneen summaa. Samalla, kun laitan kortin lukulaitteeseen tarkistan vielä kassakoneelta, että muistan varmasti summan oikein. Nykyisin en näe enää niin hyvin kuin nuorempana ja ehkä jotenkin rypistän kulmiani, kun tarkennan näköäni nähdäkseni kassan loppusumman. Olen todella pahoillani, jos muutkin ovat päätyneet siihen etten halua korttimaksuja, koska se on täysin virhe päätelmä. Enkä muutenkaan pidä tapanani kiukutella asiakkaille mistään asiasta.\nKäteinen raha tulee yrittäjälle kalliiksi\nEdullisin vaihtoehto yrittäjälle on korttimaksut ja nykyisin voi mennä jopa viikko ennen kuin joku maksaa käteisellä. Ennen vanhaan ja nykyäänkin, jos käteistä tulee paljon pitää pankin kanssa tehdä rahan huoltosopimus. Se tulee maksamaan pankista riippuen vähintään tuhat euroa vuodessa. Sen lisäksi vielä joutuu maksamaan käteisrahan laskemisesta tietyn summan. Korttimaksuista menee vain muutama sentti välityspalkkiota ja tietysti pitää ostaa tai vuokrata maksupäätelaite. Joten nykytilanteessa korttimaksut ovat halvempia kuin käteinen. Meille käy myös kaikki tunnetut luottokortit ja sekin on ihan sama maksaako asiakas meille luottokortilla vai pankkikortilla. Yrittäjä ei saa heti seuraavana päivänä tililleen näitä kassaan tulleita korttimaksuja vaan siinä menee 3-5 päivää riippuen siitä onko kyse pankkikortista vai luottokortista. Tämän viiveen ajan Nets eli entinen Luottokunta voi käyttää sijoitustoimintaan yrittäjien rahoja. Tämä Netsin hallinnoima maksusysteemi on aika monimutkainen ja alkavalla yrittäjällä on hiukan opettelemista ymmärtääkseen miten raha liikkuu. Huolestuttavinta on aina vaan lisääntyneet pankkikatkot. Itse liikun verkkopankkien sivuilla useamman kerran päivässä ja nykyisin tuntuu, että aina on joku pankki häiriön takia katkolla. Meille ei tuota ongelmia, jos asiakkaan pankkikortti ei toimi häiriön takia, koska tunnemme hyvin lähes kaikki asiakkaat. Siinä tapauksessa voimme antaa pankkisiirron tai asiakas voi käydä myöhemmin maksamassa. Isoissa kaupoissa se on valtava ongelma ja kaupan menetys, jos asiakkaiden pankkikortit ei toimi.\nTunnisteet: asiakaspalvelu, kauneushoitola, mielipaha, stressi, verkkokauppa, yhteiskunta, yritys\nMilium eli luufinni\nMonella on ongelmana miliumit eli kansan kielellä luufinnit. Ne ovat pieniä ihonalaisia talikeräytymiä jotka näkyvät valkoisena pallona ihon pinnalla. Niitä ei kannata itse yrittää poistaa, koska yleensä siitä kärsii vain muu iho ja milium jököttää paikallaan.\nMiilium on vaikea poistaa\nOlen ihan varma ettei miiliumin poisto onnistu omatoimisesti. Olen itse pari kertaa yrittänyt ja se on turha vaiva. Näen asiakkailla tosi pahoja jälkiä, kun ihoa on oikein rassattu. Tähän aikaan vuodesta kaikkeen rikkoutuneeseen ihoon tulee helposti pigmenttikasautumaa. Sitten on kasvoissa pigmenttiläiskä ja miilium. Valitettavasti miliumit ovat hankalia myös monelle kosmetologille. Siinä pitää osata hakea oikea suunta mihin huokonen aukeaa ja miilium pullahtaa ulos. Tämä valitettavasti tuo kipua asiakkaalle, mutta kun sen tekee nopeasti ei se ole kestämätöntä. Toisaalta mitään muuta vaihtoehtoa ei ole niiden poistamiseksi. Itse olen aika pätevä tässä kiitos pitkän kokemukseni, mutta kaikkia en minäkään pysty poistamaan. Lähellä silmää ja silmäluomessa olevat miiliumit ovat meille mahdottomia poistaa. Siinä on myös niin suuri tulehdus vaara etten ala sellaista tekemään. Joskus ihmiset tulevat ovelle näyttämään miiliumejaan ja hiukan närkästyvät, kun siltä seisomalta sanon etten niitä pysty poistamaan. Heidän mielestään pitäisi edes kokeilla. Ehkä parikymmentävuotta sitten olisin kokeillut poistaa, mutta nykyisin tiedän tasan tarkkaan mitä voin poistaa ja mitä en.\nBt-Sonic (126€) on osoittautunut hyväksi miiliumien\nEnnalta ehkäise miiliumien synty\nJoillakin ihmisillä on taipumus miiliumeihin enemmän kuin muilla. Eikä mitään varmaa syytä niiden syntyyn tiedetä, mutta kuivuus on varmasti yksi tekijä. Huokosen suu on niin kireä ja tukkiintunut kuolleesta solukosta ettei tali pääse siitä ulos. Ihon erittämä tali kerääntyy hiljalleen isommaksi ja siihen kertyy muitakin kuona-aineita jotka kovettavat sen luumaiseksi palloksi. Tärkein ennalta ehkäisy tähän on säännöllinen kuorinta Dermalogican Daily Microfoliant (80€) ja nyt Tähtitarjouksena oleva TRI-ACTIVE EXFOLIANT MASQUE NYT 95€ (119€) ovat erinomaisia tähän tarkoitukseen. Säännöllinen kasvohoito estää myös miiliumien syntymisen ja nyt Dermatude-kasvohoito ehkäiseen pienien miiliumien syntymistä. Joillekin tulee kymmenittäin ihan neulanpään kokoisia miiliumeja ja sitä määrää on mahdoton poistaa. Se on hyvin harvinaista, mutta ilmeisesti se on periytyvä taipumus. Tässä tapauksessa Dermatude-kasvohoito auttaa parhaiten. Ei sekään poista niitä kokonaan, mutta vähentää huomattavasti.\nTunnisteet: asiakaspalvelu, dermalogica, ihonhoito, ihonhoito-ohjeet, ihonhoitotuotteet, ihotyyppi, iS Clinical, kosmetologi, kuiva iho, terveys\nAurinkovoiteissa on suuria eroja\nAuringon haittavaikutuksista uutisoidaan koko ajan ja muistutetaan suojavoiteiden käytöstä. Silti auringonsuojavoiteet ovat kosmetiikkasarjojen vähiten myytyjä tuotteita. Kaiken järjen mukaan ne pitäisi olla eniten myytyjä, koska niitä käyttää koko perhe.\nAurinkovoiteen pitää imeytyä hyvin\nMinä aina unohdan jotain kosmetiikastani kotiin, kun lähden lomareissuun. Se on joku Murphyn laki, että aina harmittelen jonkun puuttumista. Nyt, kun olimme Espanjassa lomalla muistin lentokentällä, että aurinkovoidepussukka jäi keittiön pöydälle. Olimme menossa voimakkaaseen aurinkoon ilman omia suojavoiteita ja sehän oli katastrofi. Muistelin, että meikkipussissani on muuta näytekoko Eclipse sk 50 (54€) ja Protection Sportista sk 50 (39€). Sovittiin, että minä saan käyttää ne ja miehelleni ostetaan muuta lentokentän suuresta kosmetiikkavalikoimasta. Myönnän, että suhtaudun jo asenteellisesti muuhun kosmetiikkaan kuin omaani. Yritin etsiä hajusteettomia tuotteita, mutta ne mitä löysin sisälsi parabeeneja ja tunnen vastenmielisyyttä, kun hikoillessa parabeenit imeytyy syvemmälle ihoon. Päädyin tunnettuihin merkkeihin, vaikka niissä olikin hajuste-ja väriaineita. Ostin vartalolle viidenkympin suojalla olevan tuotteen jonka luulin olevan spraypullossa ja kuvittelin sen olevan ohutta. Kasvoille löysin toisesta sarjasta pelkän aurinkosuojavoiteen jossa ei ollut hoitoaineita mukana ja suoja oli tuo sama viisikymmentä.\nMiehet eivät yleensä pidä aurinkovoiteista\nKuulen asiakkailta monia tarinoita siitä miten he joutuvat houkuttelemaan miestään käyttämään aurinkovoiteita. Miesten mielestä aurinkovoiteet ovat paksuja tahmeita rasvoja ja haisevat kamalalle. Olen aina pitänyt tätä hiukan vanhanaikaisena käsityksenä. Nyt, kun kokeilimme näitä ostamiamme tuotteita tajusin sen olevan totta vielä tänäkin päivänä. Omalle iholleni en noita ostettuja voiteita käyttänyt, mutta kokeilin niitä käsissäni ja kuuntelin mieheni kokemuksia. Ensinnäkin tuo pullo minkä luulin olevan suihkutettavaa sprayta olikin joku erikoinen pumppumekanismi joka roiskaisi voidetta isolle alalle ja voide olikin aika paksua. Tuoksu oli miellyttävä, kun sitä levitti, mutta päivän mittaan se alkoi iholla haisemaan eltaantuneelta. Illalla mieheni näytti miten voide ole hankautunut vaatteisiin ja paidan kauluksessa oli näkyvä valkoinen kerros. Ilmeisesti fysikaalinen suoja oli niin iso molekyylistä sinkkioksidia ettei se imeytynyt kunnolla. Olisi ollut ikävää, jos työssä tai juhlissa olisi paidan kaulus ollut rasvasta tönkkönä parin tunnin päästä. Kasvoille tarkoitettu voide olikin paksua valkoista mönjää ja sen päälle ei olisi voinut meikkiä levittää. Olin tosi ihmeissäni näistä voiteista jotka kuitenkin maksoivat kuutisenkymppiä tuubi ja olivat tunnettuja ja paljon myytyjä merkkejä. Voiko olla ihan sattumaa, että ostin juuri nuo heikkolaatuisimmat tuotteet vai onko näin kehnoja aurinkosuojavoiteita enempikin myynnissä. Ymmärrän hyvin ettei tuollaisia voiteita haluta käyttää enkä olisi niitä itsekään käyttänyt. Onneksi minulla oli näytepussien lisäksi SkinPerfect Primer sk 30 (49€) niin sitä levittelinkin reippaalla otteella. Mietin, että onko ammattisarjojen ja muun kosmetiikan välinen ero suurentunut entisestään. Tietysti kosmetologien vaatimukset ovat tiukkoja ja kosmetiikkaan suhtaudutaan tosi kriittisesti. Muistutan vielä, että kosmetologi tietää kaikista eniten aurinkosuojavoiteista eikä esimerkiksi farmaseutti. Jostain kumman syystä ihmiset luulevat, farmaseuttien olevan ihonhoidon asiantuntija, vaikka heidän ammattiosaaminen on ihan muuta. Apteekkeihin voi valikoitua heikko laatuisiakin tuotteita ellei sisäänostaja ole kosmetologi.\nTunnisteet: asiakaspalvelu, aurinko, dermalogica, herkkä iho, ihonhoitotuotteet, Ihosyöpä, iS Clinical, kosmetiikka, kosmetologi, matkailu, miesten ihonhoito, terveys\nAika moni aloittaa kesäloman juhannuksesta ja siirtyy mökkeilemään tai muille matkoille. Mitään suuria kosmetiikkamääriä ei kukaan jaksa kantaa mukanaan ja teinkin ehdotuksia millä tuotteilla pärjäisi helpommin. Nyt on kiva tehdä kotihoito-ohjeita, kun tuotteiden hinnat ovat tuntuvasti halvempia.\nKesällä ihon puhdistus on tärkeä asia kaikille ihotyypeille. Hikoilu avaa huokoset ja kaikki lika ja meikki pääsee kulkeutumaan syvemmälle. Uv-säteily tuottaa kuollutta solukkoa moninkertaisesti talveen verrattuna ja kuorintaa ei pidä unohtaa. Viime kesänä käytin iS Clinicalin Warming Honey Cleanseria (52€) joka päivä eikä se kuivattanut ihoani yhtään. Tämä Warming Honey Cleanser on kuoriva puhdistusvoide ja sitä voi käyttää päivittäin. Se on nopea ja helppo kuorinta ja puhdistus yhtäaikaa. Meikkien ja aurinkovoiteiden poistoon kannattaa käyttää Precleanse Balm (46€) alkupuhdistusbalsamia ja sen jälkeen kakkospuhdistukseen tämä Warming Honey Cleanser. Daily Resurfacer (75€) on helppo tehotuote matkustavaisille, koska pari yksittäispakattua pussia kulkee vaikka taskussa. Daily Resurfacer hoitotassu kuorii, kosteuttaa ja kiinteyttää.\nDermalogican suosikkivoiteet Skin Smoothing Cream 100ml 64€ ja Intensive\nMoisture Balance 100ml 75€ ovat uudistuneet.\nDermalogican perushoitovoiteet sopivat yö-ja päivävoiteiksi ja ne ovat ohuita ja hyvin imeytyviä.\nIntensive Moisture Balance (100 ml 75€) ja Skin Smoothing Cream (100 ml 64€) ovat uudistuneet ja niihin on lisätty kosteuttavia vaikutusaineita lisää. Muuten ne ovat samoja miellyttäviä suosikkivoiteita, vaikka pakkauksen väritys onkin muuttunut. Kesäajan silmänympärysvoide on Dermalogican Total Eye Care sk 15 (47€) koska siinä on kevyt aurinkosuoja, mutta myös uudistavia ja kosteuttavia vaikutusaineita ja sitä voi käyttää myös yöllä. Tehokas seerumi on iS Clinicalin Genexc (109€) joka on varsinainen vitamiinipaukku ja sisältää runsaasti antioxidantteja jotka korjaavat uv-säteilyn haittoja. Olisi todella hyvä ihon vanhenemisen hidastamiseksi, että jokaisella olisi kesällä käytössä joku antioxidanttituote. Tuo Genexc seerumi on hyvä käyttää myös aamuisin ja sen päälle iS Clinicalin Eclipse sk 50 (100 ml 49€) joka on edelleen meidän edullisin aurinkosuojavoide. Koko perheen aurinkosuojavoiteeksi sopii Protection Sport sk 50 (39€) josta tykkää lapset ja miehetkin. Se on myös ihanan ohut ja hyvin imeytyvä aurinkosuojavoide. Viilentäväksi tehohoidoksi sopii iS Clinicalin naamio Hydra Intensive Cooling Masque (95€) joka rauhoittaa punoitusta ja auringon polttamaa ihoa. Se tuntuu levitettäessä jäätävän kylmältä ja se on ihana vastakohta kesähelteelle. Hydra Intensive Cooling Masque saa ihon näyttämään raikkaalta ja kirkkaalta. Se on hyvä hoitotuote, vaikka juhannustansseja ennen. Hyvää juhannusta!\nTunnisteet: asiakaspalvelu, aurinko, dermalogica, hyvinvointi, ihonhoito-ohjeet, ihonhoitotuotteet, iS Clinical, kuorinta, matkailu, meikki, miesten ihonhoito, vartalo\nOperaatio Valkoiset bussit\nOlen luullut olevani jo niin karaistunut sodan pahuudesta ja ihmisten julmuudesta ettei mikään enää järkytä minua. Nyt kuitenkin järkytyin, kun luin tutkimuksen toisen maailmansodan aikaisesta tanskalaisten operaatiosta nimeltään Valkoiset bussit.\nSyksyllä 1944 oli kaikille jo selvää, että Saksa tulee häviämään sodan. Kuitenkin Hitlerin vaatimuksesta saksalaiset taistelivat jokaisesta maapalasta ja koko Itä-ja Keski-Eurooppa oli kaaoksessa. Tanska oli myös yhtä tiukasti saksalaisten miehittäjien armoilla kuin ennenkin. Tanskan omat virkamiehet ja älymystön jäsenet pohtivat kiivaasti mitä tapahtuu niille tanskalaisille jotka ovat Saksan keskitysleireillä ja vankiloissa. Pohjoismaista Tanskasta ja Norjasta oli vangittu paljon ihmisiä jotka kuljetettiin Saksan keskitysleireihin. Näissä maissa oli vahva vastarintaliike ja sen kiinni jääneet jäsenet joko teloitettiin tai vangittiin. Samoin kaikki valta-asemassa olleet ihmiset kuten poliisit vietiin keskitysleireihin. Onneksi Tanska ehti pelastaa omat 7000 juutalaista ennen kuin saksalaiset alkoivat heitä vaatia ja heidät kuljetettiin meriteitse Ruotsiin. Nyt pohjoismaalaiset pelkäsivät, että Hitler voisi tapattaa kaikki keskitysleirivangit, kun liittoutuneet lähestyy. Vangit olivat myös nälkiintyneitä ja sairaita eivätkä kestäisi taistelutilannetta saksalaisten ja liittoutuneiden keskellä. Tanskalaiset olivat hyvin selvillä missä heidän maamiehiään oli ja heille oli toimitettu sodan aikana paketteja joissa oli lääkkeitä ja ruokaa. Tanska päätti kääntyä Ruotsin Punaisen Ristin johtajan Folke Bernadotten puoleen ja pyytää häneltä apua.\nYhteistyötä Himlerin kanssa\nRuotsi oli puolueeton maa ja Folke Bernadottella joka oli kuninkaan lähisukulainen omasi hyvät yhteydet saksalaisiin. Tehtiin suunnitelma pelastusretkikunnasta joka hakisi Punaisen Ristin nimissä pohjoismaalaiset vangit kotiin ja samalla Saksassa naimisissa olleet ruotsalaisnaiset kuljetettiin Ruotsiin ja heitä oli noin 1500. Nimitys operaatio Valkoiset bussit tuli retkikunnan busseista jotka maalattiin valkoisiksi ja niihin tehtiin isot punaiset ristit myös kattoon. Bussit joutuivat operoimaan alueella jota liittoutuneet pommittivat jatkuvasti eivätkä he juurikaan pystyneet busseja välttämään. Folke Bernadotte neuvotteli suoraan Himlerin kanssa joka vastasi kaikista keskitysleireistä ja hyvänä apuna neuvotteluissa oli suomalainen Felix Kersten joka oli Himlerin henkilääkärin ominaisuudessa, vaikka oli hieroja. Himler antoi lopuksi luvan vankien siirtoon ensin Neuengammen keskitysleirille Saksan ja Tanskan rajalla ja siitä lopulta Tanskaan. Joka toisessa bussissa oli SS-mies vahtimassa, että pelastajat toimivat Himlerin käskyn mukaisesti ja tästä ei kerrottu Hitlerille mitään. Ehkä Himler yritti turvata selustaansa, kun liittoutuneiden voitto oli selvä asia. Retkikunnat tekivät kymmeniä matkoja halki pommitetun Saksan pelastaakseen noin 15.000 vankia. Busseja oli satoja ja ne ajoita parinkymmenen auton ryhmissä. Suurin osa busseista oli tehty maakuupaikoiksi, koska vangit olivat hyvin huonossa kunnossa ja muutamat kuolivat jo kuljetuksen aikana. Viimeiset kuljetukset tehtiin huhtikuun lopulla, kun aselepo tehtiin 8.5.1945. Eniten minua järkytti se, että saksalaiset jatkoivat tappamista ihan viime hetkiin asti. Olisi luullut, että siinä vaiheessa, kun heidän häviö oli selvä he olisivat alkaneet peittämään tekojaan. Kuitenkin koko ajan keskitysleirivankeja kuljetetiin jalkaisin ja junilla Saksan sisämaahan päin kauaksi liittoutuneiden armeijasta. Moni muutenkin puolikuollut vanki nääntyi näihin matkoihin. Ahdistavaa oli myös, että bussien henkilökunta joutui valitsemaan ketä he ottivat, vaikka kaikki olisivat tarvinneet apua. Mikä pettymys on ollut niillä vankeilla jotka huokasivat helpotuksesta nähdessään Punaisen ristin autot ja tajutessaan ettei itse pääsisikään kyytiin. Tämä viimeinen vaihe keskitysleirien toiminnassa oli raadollisin, koska kuoleman tehtaat kävi täydellä teholla sodan viimeiseen päivään asti. Eikö kukaan edes häviön häämöttäessä ymmärtänyt rikoksensa määrää.\nLähettänyt Inkeri Valtonen klo 03:00 7 kommenttia:\nTunnisteet: harrastus, historia, hyvinvointi, ihmisoikeudet, kansainvälisyys, kirjallisuus, mielipaha, sotahistoria, valtio, yhteiskunta\nTuo iS Clinicalin Mintun pitämä kertauskurssi viime viikolla antoi paljon lisää teoria tietoa tueksi kokemuksille mitä olen saanut iS Clinicalin tuotteista käytännössä. Tähän vuodenaikaan nostan esiin YOUTH COMPLEXIN (170€) ja FIRMING COMPLEXIN (150€).\nAntioxidantit korjaa uv-säteilyn haittoja\nViime kesän helteet osoitti mitä kosmetiikalta vaaditaan helteisissä olosuhteissa. Kaikki vähänkin täyteläisemmät voiteet teki hien kanssa epämiellyttävän paksun kalvon. Toisaalta hikoilu ja jatkuvasti kostea vettä valuva iho kuivatti ja ihon kosteuden tarve lisääntyi. iS Clinicalin SUPER SERUM ADVANCE + (109€) on seerumeista paras kesällä, koska sen runsas antioxidanttipitoisuus korjaa uv-säteilyn vanhentavaa vaikutusta ja tasoittaa ihon väriä. Super Serum on hyvä levittää aamuisin kasvoille ennen ECLIPSE sk 50 (49€) ja samoin yöksi ennen yövoidetta. Super Serum Advancen+ antioxidantti pitoisuus on 15% ja se tulee suoraan C-vitamiinin L-askorpiinihaposta. Tämä antioxidantti määrä on suorastaan mullistava, koska en ole aikaisemmin tutustunut kuin tuotteisiin joissa on alle 10% antioxidantteja. Ymmärrätte varmaan miksi tätä jankkaan, koska minulle tämä on ihan merkittävä asia kosmetiikan kehittymisessä. Koska uv-säteily on ainoa varma syy ihon vanhenemiseen niin on hienoa, että sille on olemassa tehokas vasta-aine.\nTässä ystäväni Katleena Kortesuo esittelee lempituotettaan\neli Youth Complexia(170€).\nFirming Geliä itse käytin viime kesänä pitkän aikaa ja se oli ihanan kevyt ja hyvin imeytyvä geeli yövoiteeksikin. Firming Geliä voi käyttää seerumin tavoin ja levittää sen päälle hoitovoide esimerkiksi REPARATIVE MOISTURE EMULSION (99€). Näin kesällä Firming Gel toimii loistavasti ihan yksinäänkin, koska se on samalla voide ja seerumi. Osa sen raaka-aineista imeytyy syvälle seerumin tavoin ja kuitenkin pintaan jää suojaava kerros kuten voiteessa. Firming Gel on todella kiinteyttävä ja sen napakoittava vaikutus tuntuu jo ensimmäisellä kerralla. Myös huokoset supistuu tuon kiinteyttävän vaikutuksen ansiosta. Tämä geeli on loistava minimalistin tuote, koska sen lisäksi tarvitaan vain aurinkosuojallinen päivävoide ja puhdistusaine. Youth Complex on toinen suositeltava voide niille jotka haluavat selvitä vaan parilla tuotteella. Siinäkin on seerumin ja voiteen vaikutukset yhtä aikaa ja sitä voi käyttää yöksi ja päiväksi. Päivällä sen päälle kannattaa lisätä aurinkosuojallinen päivävoide. Youth Complex hidastaa ihon vanhenemista, kosteuttaa ja siloittaa ryppyjä. Tämä voide sopii kaikille yli kolmekymppisille ja se on erinomainen ennalta ehkäisemään ihon vanhenemista. Youth Complex on tosi hyvä meikin alusvoide ja helteisenä päivänä se ei lähde valumaan.\nTunnisteet: asiakaspalvelu, aurinko, copper tripeptide-1, dermatude-kasvohoito, ihonhoitotuotteet, iS Clinical, meikki, pigmenttiläiskät, rypyt, vanhuus\nHoitolan ikkunoista näkyvään katukuvaan on tullut hieno muutos. Tuo Pikkutorin puisto joka on ihan ikkunoidemme edessä on remontoitu ja siihen tuli Lotta patsas. Patsaan on tehnyt taiteilija Tiina Torkkeli ja sen nimi on Sota ja rakkaus. Se kuvaa eläinlääkintälottaa.\nTuo Lotta patsas on päässyt Hämeenlinnaan mutkien kautta. Alunperin patsas oli tehty Forssaa varten, mutta Forssan valtuusto sai siitä aikaan poliittisen riidan eikä patsasta huolittu sinne. Tässä kyllä Forssa menetti paljon, mutta Hämeenlinna voitti. Toisaalta ymmärrän nuo poliittiset perusteet mihin patsaan vastustajat nojasivat. Lotta Svärd järjestö oli selkeästi oikeistolainen jopa joidenkin mielestä fasistinen järjestö. Sen perusta oli lähtöisin Suojeluskunnasta joka oli äärioikeistolainen järjestelmä. Forssa taas on leimautunut työläis-ja tehdaskaupungiksi ja se on vaikuttanut vahvasta Sosiaalidemokraattien syntyyn. Vuonna 1903 Forssassa oli merkittävä Sosiaalidemokraattisen Työväenpuolueen kokous jossa luotiin puolueohjelma ja se oli voimassa 50-luvulle asti. Forssan valtuusto vetosi myös sisällissotaan jonka 100-vuotisjuhla oli viime vuonna. Ehkä juuri tuo juhlavuoden sisällissodan esiin tuominen kärjisti poliittiset mielipiteet. Kuitenkin tuon patsasaloitteen oli tehnyt demareiden jäsen. Hämeenlinnassakin patsashanke aiheutti lihavan riidan valtuustosta, mutta nyt tuo upea taide-esine seisoo ikkunamme edessä. Patsaassa on iso hevosen pää jolle nainen on ojentamassa jotain. Käsissään hänellä on pallo mikä on tehty hevosenkengistä. Se herättää monenlaisia ajatuksia. Hevonen oli erittäin tärkeässä osassa toisessa maailmansodassa ja kaiken tappamisen keskellä oli kuitenkin inhimillisiä tunteita lotan ja hevosen välillä.\nTässä kuvassa puistotyöt ovat vielä hiukan kesken, mutta\nupea patsas Sota ja rakkaus on jo paikallaan.\nTämä suomalainen lottajärjestö oli aivan ainutlaatuinen koko maailmaankin nähden, koska missään ei ole naiset järjestäytyneet sotilaiden avuksi kuin Suomessa. Lottajärjestö perustettiin 1920\neräänlaiseksi Suojeluskuntien naisosastoksi josta se pian muutettiin itsenäiseksi järjestöksi. Nimensä se sai Runebergin runossa olevasta Lotta Svärd nimisestä naisesta joka auttoi sotilaita rintamalla.\nLottajärjestö toimi 1944 syksyyn saakka, mutta silloin yhdistys lopetettiin Neuvostoliiton rauhanehtojen mukaan. Parhaimmillaan Lotissa oli 235.000 jäsentä ja 52.000 alleseitsemäntoistavuotiasta lottatyttöä. Lotat vapauttivat talvi-ja jatkosodassa noin 25.000 miestä rintamalle eli heidän panos Suomen armeijalle oli merkittävä. Sotatoimialueella teki työtään 13.000 lottaa, sisämaassa oli 50.000 kokopäiväiväisesti lottatyötä tekevää ja 100.000 jotka hoitivat lottatehtäviä oman työnsä ohella vapaa-aikoinaan. Lotat oli jaettu jaostoihin joita oli lääkintälotat, muonituslotat, varuslotat, viestilotat ja toimisto-ja kanslialotat sekä ilmavalvonta. Lääkintälottien koulutus kesti 6 kk ja he pystyivät avustaviin tehtäviin sairaaloissa ja rintamalla. Myös eläinlääkintälottien työ oli tärkeää, koska hevosten panos sotaan oli hyvin suuri. Lotat myös hoitivat kaatuneet sotilaat arkkuihin ja lähettivät ne kotipitäjiinsä. Muonituslottien työ oli erittäin mittavaa. He leipoivat joka päivä 100.000kg leipää rintamalle vietäväksi eli heillä oli suuri vastuu sotilaiden ruokahuollosta. Myös sotasairaaloiden, sairaalajunien ja joukkosidontapaikkojen muonitus oli kokonaan lottien vastuulla. Näistä lottien pitämistä ruokaloista syntyi perusta työmaaruokaloille\njoiden toiminnan Fazer osti 1978. Varuslotat huolehtivat sotilaiden varusteista joista oli huutava pula. He ompelivat, neuloivat ja kutoivat ja keräsivät kaikkea mahdollista tavaraa mitä sotilaat tarvitsivat. Viestilotat hoitivat puhelinkeskuksia ja valvoivat radioliikennettä. Toimisto-ja kanslia lottia tarvittiin runsaasti esikunnissa ja muissa armeijan toimistoissa ja konekirjoitustaito oli kullan arvoinen apu. Suomen ilmavalvonta oli lähes kokonaan lottien vastuulla ja se oli rohkeiden naisten toimintaa jotka seisoivat vartiossa kesät, talvet, yötä päivää ja varoittivat ilmapommituksista. Olen todella iloinen, että Lotat sai tämän muistomerkin Hämeenlinnaan perinteiseen sotilaskaupunkiin. Meidän ikkunanäkymäksi se sopii loistavasti liittyyhän se harrastukseeni ja vielä eläinrakkauteni on huomioitu:)\nTunnisteet: asiakaspalvelu, harrastus, historia, kauneus, kauneushoitola, kissat, kosmetologi, kulttuuri, naiseus, naisverkosto, sotahistoria, terveys, yhteiskunta, yritys\nDermalogican hinnat alenevat pysyvästi!\nNyt voin ilmoittaa sellaisen ilouutisen etten ole sitä koskaan ennen tehnyt ja tuskin tulen enää tekemäänkään. DERMALOGICA TUOTTEIDEN HINNAT ALENEVAT PYSYVÄSTI!\nPitkän keskustelun ja suomalaisten kosmetologien hartaiden pyyntöjen tuloksena Dermalogican kotihoitotuotteiden hinnat putoavat samalle tasolle kuin muuallakin Euroopassa. Minä päädyin vielä suurempaan alennukseen ja nyt meidän hinnat ovat suurimmaksi osaksi alle muiden kotimaisten verkkokauppojen hintojen. Tämä on konkreettinen seuraus siitä miten globaalit markkinat toimivat. Emme kilpaile enää vain kotimaan sisällä vaan ulkomaalaiset verkkokaupat ovat samoilla markkinoilla. Nyt tämä hintojen selkeä putoaminen parantaa huomattavasti meidän kilpailutilannetta ja antaa mahdollisuuden sille, että Suomessa on yksityisiä kauneushoitoloita.\nAlennus on huomattava\nHintojen pudotus on ihan kunnollinen eli noin 30-50% ja laitan tähän muutaman esimerkin. Dynamic Skin Recovery sk 50 aurinkosuojallinen päivävoide NYT 69€ (ennen 119€), Precleanse ja Precleanse Balm alkupuhdistusaineet ovat nyt saman hintaiset 46€ (ennen 68€ ja 58€), Super Rich Repair hoitovoide NYT 89€ (139€) ja supersuosittu SkinPerfect Primer sk 30 NYT 49€ (ennen 85€). Olen itse nyt lomalla ja palaan töihin ti 25.6, mutta Mari on työssä ja hän saa meidän uudet hinnat verkkokauppaan alkuviikon aikana. Hoitolassa ne ovat olleet voimassa jo pari päivää.\nOlen todella iloinen tästä muutoksesta varsinkin, kun Unilever nosti hintoja pariinkin kertaan heti ostaessaan Dermalogican. Nyt tämän alennuksen suurimmaksi osaksi mahdollistaa me kosmetologit ja Dermalogican Suomen maahantuoja. Olemme tinkineet omasta katteestamme tuntuvasti ja se tekee\nloppuvuoden hyvin haasteelliseksi. Kuitenkin uskon, että lopputulos on kaikkien kannalta hyvä. Uskoisin, että nyt kaikki asiakkaamme voi tehdä ostokset meillä eikä muissa ulkomaisissa verkkokaupoissa. Tiedän meidän asiakkaiden ymmärtävän, meiltä ostaminen kannattaa paikkakunnan omaa yrityselämää ja suomalaista työtä. Nyt vaan hintaerot menivät liian suuriksi ja me emme aina pystyneet vastaamaan kilpailuun, koska alle oman tukkuhinnan ei voi myydä. Nyt entistä suurempi asiakaskunta voi käyttää Dermalogican huippuhyvää kosmetiikkaa. Tuotteiden laatu ja raaka-aineet eivät ole muuttuneet ja sitä tulen seuraamaan tarkasti.\niS Clinical hyötyy myös\nTämä Dermalogican hintojen alennus on nyt myös iS Clinicalille suuri hyöty. Nyt asiakkaat pystyvät ostamaan huippuhyviä iS Clinicalin teho-ja täsmätuotteita, koska perushoitotuotteet saa edullisemmin Dermalogicalta. iS Clinical ja Dermatude eivät alenna hintojaan, koska heidän tuotteet ovat olleet saman hintaisia Suomessa kuin muissakin maissa. iS Clinicalin seerumien vaikutus on kolminkertainen verrattuna mihin tahansa Suomessa myynnissä oleviin ammattikosmetiikkasarjoihin, mutta hinnoittelu on ollut maltillista. Dermalogica ja iS Clinical toimivat yhdessä erinomaisesti ja se olikin tärkein edellytys, kun otimme iS Clinicalin myyntiin. Olen todella iloinen, että voin kertoa tämän ilouutisen alennetuista hinnoista. Tuntuu todella kivalta, että pystymme Marin kanssa suosittelemaan jokaiselle omat täsmätuotteet ilman huolta hinnoista.\nTunnisteet: asiakaspalvelu, dermalogica, dermatude-kasvohoito, ihonhoitotuotteet, iS Clinical, kansainvälisyys, kauneushoitola, kosmetiikka, kosmetologi, yhteiskunta, yritys\nHoitoa tummille silmänympäryksille\nKirjoittaessani peitevoiteista ajattelin näiden tummien silmänympärysten peittämistä. Monelle tummat silmänympärykset ovat suhteettoman suuri ongelma. Välillä näen, että ihmiset jotka muuten ei käytä meikkiä laittavat kuitenkin silmänympärille peiteainetta. Sen jälkeen silmien ympärillä on vaalea rinki joka minusta ei näytä yhtään hyvältä.\nTummiin silmänympäryksiin on useita syitä\nYleensä, kun ihmiset näkevät tummat silmänympärykset he vetävät johtopäätöksen, että ihminen ei nuku tarpeeksi ja on väsynyt. Tämä on hyvin harvoin syynä tummiin silmänympäryksiin ja vasta vaikeasta unettomuudesta kärsivällä väsymys näkyy silmänympärillä. Yleisin syy on perinnöllinen taipumus ja se näkyy jo pikkulapsella. Iän myötä silmän malli voi muuttua siten, että verisuonet pullahtaa enemmän pintaan ja kuultavat sinertävän ruskeina ihon läpi. Vanhemmiten iho ohenee myös sen verran, että verisuonet näkyvät helpommin. Myös pigmenttiläiskät ovat aika tyypillisiä silmänympärysalueelle ja kyse voi olla myös useamman syyn yhdistelmästä. Ei kannata tuomita ihminen heti väsyneeksi, vaikka näkeekin tummat silmänympärykset. Ehkä juuri tämän tuomion pelossa ihmiset innostuvat ihan liikaakin peittämään silmänympäryksiä. Tummuutta voi hiukan hoitaa, mutta valitettavasti mitään takuu hoitoainetta ei ole. Eniten asiakkaat ovat kertoneet iS Clinicalin C Eye Serum Advancen (69€) vaikutuksista. Se onkin tehty tummille silmänympäryksille ja ohuelle rypistyvälle iholle. Nestemäistä seerumia käytetään pari tippaa sekä aamulla, että illalla.\nDermatude-kasvohoidon vaikutukset vähentää myös tummuutta\nja turvotusta silmien ympäriltä.\nKuivuus tuo tummuuden esiin\nMitä kuivemmat silmäluomet ovat sitä ohuempi on iho ja tummuus näkyy voimakkaasti. Kaikilla silmänympärysvoiteilla voi siis vaikuttaa tummuuteen, kun silmänympäryksen pitää olla hyvin hoidettu, että se ei ohennu. Dermalogican Total Eye Care sk 15 (68€) on todella suosittu silmänympärysvoide, koska se hoitaa ja peittää yhtä aikaa. Total Eye Care sk15 on vaalean punertavaa ja se neutralisoi hyvin tummuutta. Tuo sävy ei ole väriainetta vaan se tulee voiteen hoitavista raaka-aineista. Total Eye Care sk 15 sopii yöksi ja päiväksi. Monille toimii hyvin Dermalogican naamio tyyppinen Stress Positive Eye Lift (88€) jonka voi laittaa yöksi. Se on pakattu kivaan putkiloon mistä se on helppo levittää ja hieroa silmänympärille. Stress Positive Eye Lift on myös turvotusta poistava ja hyvin kosteuttava. Meidän suosituin silmänympärysvoide on kuten tiedätte iS Clinicalin Youth Eye Complex (115€) jonka raaka-aine pitoisuus on huippusuuri. Se vähentää kaikin tavoin vanhenemisen merkkejä ja pitää silmänympäryksen joustavana eikä päästä muutenkin ohutta ihoa ohentumaan lisää. Tämä silmänympärysvoide on pelkkää tehoa joka tippa. Myös ihon toimintoja yllä pitävä Bt-Sonic (126€) ultraäänilaitteen käyttö vähentää tummuutta ja turvotusta ja sitä voi käyttää myös silmien ympärille. Meidän uutuushoito Dermatude-kasvohoito (170€)kohdistuu myös silmänympäryksille ja se poistaa tummuutta ja siloittaa juonteita ja ryppyjä.\nTunnisteet: aurinko, dermalogica, dermatude-kasvohoito, ihonhoitotuotteet, ihotyyppi, kuiva iho, pigmenttiläiskät, rypyt, Silmäpussit, tummat silmänympärykset, Youngblood\nYli viisikymppisen tärkein meikki on poskipuna\nKatselin ammattilehdistä millainen on kesän 2019 muotimeikki ja törmäsin tähän poskipuna asiaan. Olen aina ihmetellyt, kun me emme juurikaan myy poskipunia, vaikka itse pidän sitä hyvin tärkeänä osana meikkiä.\nPoskipuna antaa nuorekkaan hehkun\nKesä alkaa kohta olla siinä vaiheessa, että meillä yli viisikymppisillä iho on kirjava kuin kissanvuota. Vähäinenkin aurinko tuo esiin kirjavat läiskät kasvojen iholla ellei ole tehokasta aurinkosuojaa. Estrogeenin hormonin vähentyessä pigmentit jakautuminen muuttuu ja ihon väri ei enää ole tasainen. Tärkeä meikkituote onkin meikkivoide ja poskipuna. Poskipuna hiukan peittää, mutta ennen kaikkea muotoilee kasvot ja nostaa poskipäitä. Itse pidän poskipunaa tärkeämpänä kuin ripsiväriä, koska se vähentää vanhenevan naisen kalpeutta ja harmautta. Kirjoitan ehkä raadollisesti vanhenevasta naisesta, mutta kuulun itse tähän ryhmään ja kerron itse kokemistani asioista enkä halua pahoittaa kenenkään mieltä. Juuri tämä ihon värin muuttuminen tekee suuren eron nuoruuden minään ja siksi samat konstit ei käy kuin parikymppisellä. Meille tuli keväällä Joan Collins huulipunien (32€) lisäksi myös kolme eri sävyistä poskipunaa (42€). Sävy Coral on lämmin ja murettu korallin punainen, Rose on perinteinen utuinen roosan sävy ja Dusty Pink on tyylikäs ja neutraali rusehtava pinkki.\nJoan Collins poskipunat (42€) ovat pakattu helposti käsiteltävään\njämäkkään pakkaukseen joka on myös tyylikäs katsella.\nKevyt meikkivoide on kesällä paras\nKesäinen meikkivoide on yleensä hiukan kevyempi ja läpikuultavampi kuin talvella, koska auringon valossa kevyt meikkivoide näyttää luonnollisemmalta. Suosituin ohut meikki meillä on Dermalogican SkinPerfect Primer sk 30 (85€), vaikka se on alunperin tarkoitettu pohjustustuotteeksi niin monelle se riittää meikkivoiteeksikin. Siinä on suurena hyötynä tuo kolmenkympin aurinkosuoja ja muutenkin sillä on hoitava vaikutus. SkinPerfect Primer sk 30 on todella ohut ja hyvin levittyvä ja se tekee ihosta hehkeän. Toinen suosittu meikki on Dermalogican Sheer Tint sk 20 (85€) joka on ollut meillä myynnissä ainakin viisitoistavuotta. Se on uudistunut useampaan kertaan ja vakio käyttäjiä sillä on paljon. Siinä on kolme eri värisävyä Light, Medium ja Dark ja tuo Medium on niistä paras. Näitä kahta muuta sävyä myydään todella vähän, koska Medium on niin sopiva kaikkiin ihon sävyihin. iS Clinicalin Eclipse sk 50 on saatavana myös värillisenä ja sen sävy on enemmänkin ihonväriä tasoittava kuin oikea meikkivoide. Väri on niin neutraali, että sitä voi käyttää myös miehet. Levitä ensin iholle ihotyypin mukainen seerumi ja voide ja niiden päälle meikkivoide ja lopuksi poskipuna. Koko kasvoille tuo hiukan rusketusta Youngbloodin Sundance (71€) joka paras aurinkopuuteri mitä olen nähnyt. Sundance sopii myös poskipunaksi ja sillä saa kauniin kesäisen sävyn iholle ja poskiin.\nTunnisteet: aurinko, dermalogica, estrogeeni, huulipuna, ikääntyminen, iS Clinical, Joan Collins, kauneus, meikkaus, meikki, miesten ihonhoito, pigmenttiläiskät, Youngblood\nVältä maksamakkaran väristä huulipunaa\nMinua on ihmetyttänyt jo muutaman vuoden, kun lähes jokainen meikkisarja tarjoaa kaiken ikäisille nude-sävyisiä huulipunia. Minusta ne ovat maksamakkaran värisiä eikä ne ainakaan pue vanhempaa naista.\nKesällä kaivataan heleyttä\nJuuri tämän vaikean huulipuna tilanteen takia otin meille myyntiin Joan Collins sarjan huulipunat (32€) ja poskipunat (42€). Joan Collins meikit ovat hyvin suosittuja Amerikassa, koska siinä on värejä jotka ovat suunniteltu yli viisikymppisille. Huomaan kyllä ettei meidän nuoremmat asiakkaat yhtään tiedä kuka tuo Joan Collins on. En ole koskaan pitänyt häntä erityisen kauniina ja aina hänellä on todella kova meikki. Nyt hänen nimeään kantavat meikit ovat tosi tyylikkäitä ja suomalaisellekin sopivia. Hyvä huulipunan väri on erittäin tärkeä ikääntyvälle naiselle. Parikymppinen voi käyttää melkeinpä mitä vaan ja näyttää aina hyvältä. Nuo pliisut nude-sävyt on paras unohtaa, koska ne saavat ikääntyneen ihon näyttämään taikinan väriseltä. Vanhemmiten ihon väri kalpenee ja muuttuu harmaammaksi ja silloin tarvitaan hyvä huulipuna väri mikä tuo heleyttä koko kasvoille.\nHuulipuna on tärkeä osa meikkiä\nKevään aikana suosikiksi on noussut Suzy Star joka on raikas oranssiin menevä koralli. Nyt, kun\nHämeenlinna on ollut oranssihuumassa jo pitkään voisi sen värin laittaa huulillekin. Tuo Suzy Star\ntuo hehkua ja lämmintä sävyä koko kasvoille. Moni valittelee ettei osaa kunnolla meikata, mutta sitähän voi opetella. Eikä se ole niin vakava asia, jos menee pieleen kaikki lähtee pesussa pois. Toinen suosikkiväri on ollut Evelyn jota sanon tyttömäiseksi punaiseksi. Se on kirkkaan punainen, mutta ei mansikan punainen vaan paljon pehmeämpi sävy. Perinteinen roosa on monelle mieleinen ja Joan Collins sarjaan on luotu moderniversio tästä ikivanhasta huulipunasävystä. Sadie on tummempi fuksiaan menevä roosa ja Rosy on pehmeä pinkki. Niille jotka haluavat tyylikkään hillityn huulipunan Lara on kuin heille tehty. Se on ihana vaalea koralli mikä ei ole missään tilanteessa liian voimakas. Näihin huulipuniin sopivat poskipunat on nyt myös meillä myynnissä. En voinut olla ottamatta niitä myyntiin, kun itse käytin niitä koko talven ja tykästyin laatuun ja väreihin. Katsotaan mitä kaikkea meille vielä kerääntyy tästä Joan Collins sarjasta. Innokkaana aina kokeilen kaikkea ja jos löytyy jotain erityisen hyvää haluan tarjota sitä myös meidän asiakkaille.\nLähettänyt Inkeri Valtonen klo 02:00 Ei kommentteja:\nTunnisteet: asiakaspalvelu, huulipuna, ikääntyminen, Joan Collins, kansainvälisyys, kauneus, meikkaus, meikki, ripset, Youngblood\nKuuntelin radiokuunnelman Svetlana Aleksandrowan kirjasta Tsernobylistä nousee rukous. Olin joskus yrittänyt lukea sitä kirjana, mutta koin sen liian raskaaksi. Kuunnelma olikin nopeampi tapa kuin äänikirja päästä selville mistä kirja kertoo.\nKaikki yli nelikymppiset muistaa tuon kevään 1986, kun Tsernobylin ydinonnettomuus tapahtui 26.4. Olen hyvin kiinnostunut entisestä Neuvostoliitosta ja ihmisten sopeutumisesta täydelliseen diktatuuriin. Tsernobyl oli viimeisiä suurtuhoja joihin vaikutti Neuvostoliiton välinpitämättömyys ihmishenkeä kohtaan. Voisi jopa olla, että koko onnettomuus olisi vältetty, jos Neuvostoliitossa olisi toimittu ihmishenkeä arvostaen. Tuon kirjan Tsernobylistä nousee rukous kertoja oli 23-vuotias nainen joka oli juuri mennyt naimisiin palomiehen kanssa ja odotti ensimmäistä lastaan. Svetlana Aleksandrowna haastattelee yleensä kirjojaan varten 400-600 ihmistä ja tutkii aiheen perusteellisesti. Tsernobylin räjähdys johtui siitä, että siellä tehtiin koetta jota ei olisi pitänyt edes yrittää sen tyyppisessä laitoksessa. Kokeen takia kaikki varajärjestelmät ja turvatekniikka oli sammutettu. Ilmeisesti ensin ei kukaan edes käsittänyt miten vakava tilanne oli. Kuunnelmassa kuvattu palomies luuli lähtevänsä sammuttamaan tavallista tulipaloa eikä heillä ollut mitään suojavaatetusta. Nämä palomiehet ja voimalan työntekijät saivatkin suurimmat säteilymäärät. Onnettomuudesta ei ensin ilmoitettu kenellekään ja ihmiset jatkoivat normaalia elämäänsä ydinreaktorin läheisyydessä. Vasta 36-tuntia räjähdyksen jälkeen asiasta ilmoitettiin Tsernobylin asukkaille, mutta mitään turvaohjeita ei annettu. Kaupungissa oli myös varasto joditabletteja varten ja ne olisivat riittäneet kaikille, mutta jostain syystä niitä ei jaettu. Olisi auttanut myös paljon, jos ihmiset olisivat pysytelleet sisätiloissa ikkunat suljettuina. Tiedotuksesta vastaava virkamies puolustautui sillä ettei halunut häiritä Vapun juhlintaa. Vasta 4-5 päivän kuluttua Tsernopylistä evakuoitiin noin 200,000 asukasta, mutta saman verran sotilaita ja muita työläisiä pakotettiin tekemään ydinreaktorin puhdistusta.\nSvetlana Aleksandrowna on Nobel kirjailija\nKirjailija Svetlana Aleksandrowna sai Nobelin kirjallisuuspalkinnon 2015, mutta nuoruudessaan Neuvostoliitossa hän koki kaiken sen painostuksen mitä totuuden puhuja sai siellä tuntea. Tuon kirjan sankarina ollut nuori nainen menetti miehensä ja lapsensa Tsernobyl onnettomuuden takia. Nämä evakuoidut asukkaat pyrittiin sijoittamaan uusiin kaupunkeihin ja heille maksettiin korvauksia menetyksistä. Neuvostoliiton kaaduttua heitä ei enää juuri muisteta ja länsimaat pitää heitä koekaniineina ja tutkimuskohteina. Aika karmiva oli kuvaus miten tuo palomies kuoli parissa viikossa säteilyvaurioihin. Iho irtosi levyinä, lihakset sulivat pois ja ihminen oli yhtä kokonaista tulehtunutta haavaa. Lähes kaikki töihin komennetut palomiehet kuolivat muutamassa viikossa. Syy tähän kaikkeen oli yleinen välinpitämättömyys kaikesta ja ihmisen tai yksilön väheksyminen. Tsernobyl avattiin 1977 eli se ei ollut mitenkään vanhentunut laitos. Kuitenkin jo asennusvaiheessa tiedettiin ettei tämä ydinreaktorimalli täyttänyt länsimaissa olevia standardeja ja sitä ei olisi ikinä asennettu länsimaihin. Sen lisäksi joka ainoa vaihe tehtiin vähän sinne päin. Jo suunnitteluvaihe petti, käyttötapojen turvallisuutta ei valvottu ja kaikki turvatoimenpiteet laiminlyötiin. Siksi kenellekään ei löytynyt suojavaatetusta ja hengityssuojaksi kiedottiin sideharsoa suun ja nenän ympärille. Nykyisin väitetään ettei Tsernobyl lisännyt mitenkään syöpäkuolleisuutta eikä alueella olleiden sairastaminen lisääntynyt. Kuitenkin tuossa kirjassa Aleksadrova kertoi kilpirauhassyöpää sairastavista lapsista ja epämääräisistä kivuista ja sairauksista kärsivistä ihmisistä.\nTunnisteet: harrastus, historia, hyvinvointi, ihmisoikeudet, kansainvälisyys, kirjallisuus, mielipaha, sananvapaus, terveys, valtio, yhteiskunta\nSuper Serum on ”superia” vanhenevalle iholle\nMeillä oli eilen käymässä iS Clinicalin ja Dermatuden kouluttaja Minttu Sahrman joka kolmessa tunnissa jakoi niin paljon tietoa, että siitä kirjoitan monta blogijuttua. Arvostamme Marin kanssa kovasti sitä, että A Class Beautyltä tullaan meille eikä meidän aina tarvitse itse lähteä Helsinkiin.\nOlen aina panostanut koulutukseen todella paljon, koska uutta tietoa tulee koko ajan ja vanhatkin opit aktivoituu, kun niitä käydään läpi uudestaan. iS Clinical on ollut meillä vasta vuoden verran ja emme vielä tiedä tuotteista ihan kaikkea. Olen jo aikaisemminkin kertonut, että arvostan kovasti Minttua kouluttajana ja eilisen jälkeen arvostus vaan nousi. Hänellä on hallussaan iS Clinicalin ja Dermatuden teoria tiedot täysin ja erityisesti raaka-aineista ja biokemiasta hän pystyy tekemään innostavan esityksen. Nyt taas puhkun intoa toteuttaa käytännössä näitä oppeja. Nämä iS Clinicalin seerumit ovat aivan omaa luokkaansa vaikutuksiltaan ja mitään vastaavia raaka-aine pitoisuuksia ei Suomessa ole missään muussa kosmetiikassa. Myös vanhenevan ihon YOUTH tuotelinja on ainutkertainen ja ne tuotteethan on meilläkin todella pidettyjä ja asiakkaiden suosikkeja.\nSuper Serum (109€)on erinomainen kotihoitotuote tukemaan Dermatuden vaikutusta.\nSuper Serum tukee Dermatude-kasvohoitoa\nKoin suorastaan valaistumisen tuon SUPER SERUM ADVANCE+ (109€) kohdalla. Nyt ymmärsin sen raaka-ainepohjan vaikuttavuuden ja sen miten sillä saa parhaita tuloksia. Olen tähän asti\nsuositellut YOUTH SERUMIA (170€) Dermatude-kasvohoitosarjan tueksi kotihoidossa. Se onkin\nloistava varsinkin talvella, mutta tämä Super Serum on erinomainen tähän vuoden aikaan, kun ihon kosteuden tarve ei ole niin suuri. Super Serum toimii erittäin hyvin ohentuneelle, veltolle ja rypistyneelle iholle. Siinä on ihan mullistava raaka-aine teknologia joka stimuloi ihon kollageenisynteesiä. Super Serum myös uudistaa ja nopeuttaa ihokudoksen parantumista ja siksi se on loistava arpiin, raskausarpiin ja leikkausarpiin. Olen nähnyt sen parantavan vaikutuksen käytännössä, kun viime syksynä äidiltäni leikattiin basaliooma kasvoilta ja leikkaushaava olin silmäkulmasta suupieleen. Hän alkoi käyttämään Super Serumia aamuin illoin jo pari viikkoa ennen leikkausta, että ihon uudistuminen vilkastui jo ennen leikkausta. Sen jälkeen hän käytti tätä seerumia aamulla ja illalla noin 3-4 kuukautta. Haava parantui ennätysajassa, mutta ennen kaikkea se ei jäänyt kovin näkyväksi eikä siihen tullut arpikasvainta eli keloidia mihin äidilläni on taipumus. Super Serumin teho oli tässä tapauksessa huomattava ja jopa leikannut plastiikkakirurgi ihmetteli haavaan hyvää parantumista. Eräs asiakkaani käytti Super Serumia, koska laihdutti ja yli viisikymppisenä se ei ole kovin edullista kasvoille. Minun ja asiakkaan mielestä ryppyjen määrä jäi puoleen siitä mitä ne olisivat voineet olla. Super Serum on paras mahdollinen antioxidanttipaukku ihosoluille ja antioxidantithan korjaa uv-säteilyn vanhentavaa ja veltostuttavaa vaikutusta. Samalla tämä seerumi myös vaalentaa ja tasoittaa pigmenttiläiskiä ja hehkeyttää ihon väriä muutenkin. Suosittelen Super Serumia kaikille yli nelikymppisille kiinteyttämään ja siloittamaan ihoa.\nTunnisteet: asiakaspalvelu, aurinko, copper tripeptide-1, dermatude-kasvohoito, dieetti, ihonhoitotuotteet, ihotyyppi, ikääntyminen, iS Clinical, metaterapia, oppiminen, rypyt\nEsittelyssä meidän aurinkosuojatuotteet\nTein nyt ihan listan niistä aurinkosuojallisista tuotteista mitä meillä on myynnissä. Kaikki suojaavat UVA ja UVB säteiltä. Muistakaa myös, että amerikkalaiset aurinkosuojatuotteet ovat parhaita, koska ne katsotaan lääkeaineiksi.\nDYNAMIC SKIN RECOVERY sk 50 (119€) on vanhenevalle iholle tarkoitettu hyvin hoitava ja kosteuttava päivävoide. Se sopii myös hyvin meikin alusvoiteeksi. Sisältämiensä raaka-aineiden ansiosta se ei ole pelkästään suojavoide vaan se elvyttää ja siloittaa jo rypistynyttä ihoa.\nPROTECTION SPORT sk 50 (60€) on tarkoitettu sekä vartalolle, että kasvoille. Tämä on koko perheen voide. Ohut, helposti levittyvä koostumus miellyttää lapsia ja miehiä.\nTOTAL EYE CARE sk 15 (68€) on kevyellä aurinkosuojalla varustettu tummuutta vähentävä silmänympärysvoide jota voi käyttää yöllä ja päivällä. Total Eye Care sk 15 on myös hyvä nuorelle ensimmäiseksi silmänympärysvoiteeksi.\nSKIN PERFECT PRIMER sk 30 (85€) on erittäin suosittu meikinpohjustusvoide kolmenkympin suojakertoimella. Moni käyttää tätä pelkästään meikkivoiteena ja se onkin erinomainen näin kesälläkin.\nSHEER TINT sk 20 (85€) on värillinen päivävoide jonka voi periaatteessa laittaa suoraan puhtaalle\niholle. Se suojaa, kosteuttaa ja antaa kevyen peittävyyden ja kauniin sävyn iholle. Saatavilla on kolme väriä Light, Medium ja Dark. Tuo Medium on ehdottomasti paras väri.\niS Clinicalin aurinkotuotteet ovat sadan millilitran pumppupulloissa\nja ovat käytössä edullisia.\nEXTREME sk 30 (85€) on 100ml pumppupullo eli kaksi kertaa niin suuri kuin yleensä voiteet. Extreme sk 30 on kosteuttava ja hoitava päivävoide kaiken ikäisille ja kaikille ihotyypeille.\nECLIPSE sk 50 (49€) 100 ml ja tämä on todella edullinen ja hyvä laatuinen aurinkosuojavoide. Se toimii päivävoiteena kaikille ihotyypeille ja kaiken ikäisille. Voidetta on värillisenä ja värittömänä. Värillinen voide kevyesti tasoittaa ihon väriä, mutta ei ole varsinainen peittävä meikki.\nTunnisteet: aurinko, dermalogica, ihonhoitotuotteet, ihotautilääkäri, iS Clinical, lapset, meikki, nuoren ihonhoito, pigmenttiläiskät, terveys\nVastaus kysymykseen on minä. Uskoudun taas tälle päiväkirjalleni mitä iho-ongelmia nyt on ilmennyt elämääni rasittamaan. Tämä omakohtaiset kokemukset auttavat minua ymmärtämään työtäni ja asiakkaitani paremmin.\nMitään kovin suurta ei ole ihoni tilanteessa tapahtunut, mutta turhamaisena ihmisenä huomion tämänkin. Pari kuukautta sitten naapurin (=vanhempieni) huonosti kasvatettu kollin jötkö Kultsi töni meidän suloista pikku Herttaa. Yritin napata Hertan syliini, mutta pelästytin sen ja se potkaisi nilkastani takajalallaan oikein kunnolla vauhtia. Tietysti siihen tuli kolme syvää naarmua mistä valui hiukan verta. En niitä sen enempää hoitanut, koska ne eivät olleet minun ensimmäiset kissan raapamat ja tuskin viimeisetkään. Sitten jossain vaiheessa työssä tunsin, kun säärtäni kutitti kovasti ja vasta illalla huomasin hanganneeni raapimien ympäriltä koko ihon rikki. Tätä sitten parantelinkin pari viikkoa kortisonivoiteella ja Bepanthenilla. Nyt olin unohtanut koko jutun, mutta kun laitoin pitkästä aikaa kesämekkoa päälle huomasin, että sääressäni oli melkeinpä kämmenen kokoinen ruskea pigmenttiläiskä. Olin tosi harmissani omasta tyhmyydestäni. Minun olisi pitänyt tajuta ettei rikkoutunut iho tarvitse kuin nähdä aurinkoa se alkaa pigmentoitumaan. Istuin monena iltana helle päivinä töistä tullessani pihakeinussa paljain säärin ja tietysti ilman suojavoiteita. Kello oli jo yhdeksän, mutta niin suuri on auringon voima siihenkin aikaan illasta. Nyt onkin pitkä hoito edessä iS Clinicalin Whitening Serumilla (109€), koska ennestään tiedän, että kestää useamman viikon ennen kuin iho uudistuu.\nNaapurin Kultsu on komea kolli ja tässä hän rapsuttelee kaulaansa\nHiki tukkii ihoa\nToinen valittamisen aihe on laiminlyöty kasvojen iho. Olemme Marin kanssa lykänneet moneen kertaan omia hoitojamme, kun kevät on ollut niin kiireinen. Viime viikolla olimme varanneet itsellemme aikaa ja en sitä ennen enää muutamaan päivään kuorinut ihoani. Sekin hoitovaraus piti siirtää ja olin muutenkin koko pahimman helle viikon tosi huonolla hoidolla. Meille on tulossa suuri uudistus hintojen kanssa mikä tulee ilahduttamaan asiakkaitamme. Kaikki laskeminen vie kuitenkin aikaa sen verran, että tein töitä iltamyöhään ja en meinannut jaksaa aamulla herätä joten aamuhoitokin jäi vähälle. Perjantai aamuna oli suorastaan ilkeää tehdä meikki, kun iho oli niin niljakas kuorinnan puutteesta. En ollut kokenut sitä varmaan vuosikausiin, kun hoidan ihoani niin säännöllisesti. Iholle kertyy viikossakin jo paksu kerros kuollutta solukkoa. Hikoilu pitää sen koko ajan kosteana ja siitä tulee massaa joka tukkii huokoset. Kuivalla iholla se ei aiheuta kuin tämän paksun tunkkaisen tunteen ja huonosti levittyvän meikin. Rasvainen iho onkin ongelmissa, koska tukkiintuneet huokoset aiheuttaa finnejä ja iho on näppyjä täynnä lyhyessä aika. Tuntui suorastaan taivaalliselta, kun kuorin ihoni Tri-Active Exfoliant Masquella NYT 95€ (119€). Tuntui kuin paksu likakerros olisi irronut ja sen jälkeen kasvot tuntui taas omiltani. Sen siitä sain, kun laiminlöin ihon hoidon.\nTunnisteet: aurinko, dermatude-kasvohoito, ihonhoito, iS Clinical, kasvohoito, kauneushoitola, kirjoittaminen, kuorinta, meikki, pigmenttiläiskät, rasvainen iho\nSelfie vaatii tasaisen ihon\nNykyinen some-ja selfiekulttuuri on muuttanut meikkimyyntiä täysin. Yli sata vuotta huulipuna on ollut eniten myyty meikkituote. Nyt meikkivoiteet, peiteaineet ja puuterit ovat nousseet ykköseksi. Kukapa haluaa ikuistaa selfieen finnit ja mustapäät.\nMeikeillä saa tasaisen ihon\nMeillä on myynnissä useita erityylisiä tuotteita jotka ovat tarkoitettu ihon tasoittamiseen. Tietysti perinteiset meikkivoiteet ovat ensisijaisia ja silloin, kun kyse epäpuhtauksien tasoittamisesta pitää valita peittävä meikkivoide. Youngbloodin jauhemainen meikkivoide Natural Mineral Foundation (65€) on oma suosikkini ja se onkin meillä eniten myyty meikkivoide. Tämä jauhemeikki sopii myös pikkunäppyjen peittämiseen, koska meikkiä voi siveltimellä laittaa enemmän juuri peitettävään kohtaan. Iho jää tasaiseksi, kun peiteaine ja meikkivoide on sama tuote. Tätä ei voi tehdä voidemaisella tai nestemäisellä meikkivoiteella. Monien suosikki värivoiteena ovat Dermalogican Sheer Tint sk 20 (85€) ja SkinPerfect Primer sk 30 (85€). Ne ovat kuitenkin sen verran ohuita ettei ne pysty peittämään kovin epätasaista ihoa. Silloin tarvitaan peiteaineita paikalliseen käyttöön.\nDermalogican värillinen päivävoide Sheer Tint sk 20 (85€) on\nerittäin suosittu meikkivoide.\nPaikallisesti käytettäviä peitevoiteita on meillä useampia. Youngbloodin Ultimate Concealer (42€) ja Ultimate Corrector (52€) sekä Xtremen Lashes Skin Renewing Concealer (39€) ovat tarkoitettu myös tummille silmänympäryksille, pigmenttiläiskille ja finneille. Ultimate Corrector on peiteaine jossa löytyy kaksi eri sävyä. Fair on tarkoittu hyvin vaalealle iholle ja talvikäyttöön ja Medium on hiukan\nbeigesävyinen ja se sopii ruskettuneellekin iholle. Toinen Youngbloodin peitevoide on Ultimate Corrector joka on pakattu kahden värin palettiin. Se onkin kaikista peittävin meidän tuotteista ja sillä pystyy peittämään jopa mustelmat. Tarkoitus on, että vaaleampaa väriä levitetään ensin peitettävän kohdan päälle ja sen jälkeen tummemmalla sävyllä tasoitetaan kohta ihon väriin sopivaksi. Xtremen peiteaineeseen ihastuin siksi, että se on helppokäyttöinen puikkomainen tuote. Puikon päässä on meikkisieni johon valuu ohutta peiteainetta pieni määrä ja se levitetään suoraan iholle. Tämä tuote sopii hyvin laajenpien alueiden peittämiseen esimerkiksi pigmenttiläiskiin. Monet käyttävät sitä SkinPerfect Primerin sk 30 kanssa saadakseen lisäpeittävyyttä paikallisesti. Peiteaineen voi laittaa meikkivoiteen alle tai päälle ihan oman maun mukaan, tai voihan sitä laittaa alle sekä päällekin.\nTunnisteet: acne, dermalogica, ihottumat, iS Clinical, kauneus, meikkaus, meikki, nuoren ihonhoito, pigmenttiläiskät, rasvainen iho, ruusifinni, tummat silmänympärykset\nTiedän, että naisen ulkonäön arvioiminen on tasa-arvon kannalta tyhmää ja joskus jopa alentavaakin. Teen sen siksi, että minun työni on ulkonäköasiat. Minusta muiden kuin ulkonäköä ammatikseen tekevien on epäasiallista puuttua kenenkään ulkonäköön.\nUlkonäkö kertoo paljon\nOlin keväällä luennolla missä Turun yliopiston tutkija kertoi ulkonäön merkityksestä työelämässä. Hän on väitellyt asiasta muutamia vuosia sitten ja nyt syksyllä häneltä ilmestyy kirja. Minusta on todella tärkeää, että tästäkin asiasta on tutkittua tietoa. Jokainen arvio toisen ulkonäköä, koska se kuuluu normaaliin elämään. Kukaan ei sivuuta toisten ulkonäköä merkityksettömänä ja sillä on suuri vaikutus, kun uudesta ihmisestä muodostetaan käsitystä. Nyt Suomen uudessa hallituksessa on keski-ikäisiä miehiä ja nuoria naisia. Todella hienoa on, että eduskuntaan saatiin melkein yhtä paljon naisia kuin miehiäkin. Hallituksen kokoonpano on myös ennen näkemätön, koska siinä on enemmän naisia kuin miehiä. Edistyksellistä on sekin, että alle 35-vuotiaita ministereitä oli vallan viisi. Seurasin tv:stä, kun hallitus esittäytyi ja uusia ministereitä haastateltiin. Kaikista tärkeintä on se mitä he sanovat, mutta jos ulkomuoto on ristiriidassa puheen kanssa ihmisen vakuuttavuus kärsii. Naisen ulkonäköä arvostellaan aina enemmän kuin miesten puhutaan sitten tasa-arvosta mitä hyvänsä.\nYleiskuvaksi minulle jäi, että kaikki naisministerit olivat ymmärtäneet ulkonäön merkityksen ja panostaneet siihen. Miehet taas oli mitään sanomattomia ja samasta muotista tulleita ryppyisissä puvuissaan. Ainoastaan hallituksen vanhin ministeri Pekka Haavisto 61v.poikkesi edukseen nuorekkaalla ja rennon asiallisella pukeutumistyylillään. Kaksi nuorta naista erottui heti kaunottarina josta voi kiittää vain heidän perintötekijöitään. He ovat Vihreiden sisäministeri Maria Ohisalo ja SDP:n liikenne-ja viestintä ministeri Sanna Marin. Vasenmistoliiton opetusministeri Li Anderson kuuluu myös näihin joilla on luojan lahjana hyvä luusto ja kauniit piirteet. Hän vasta upea olisi, kun laittaisi hiukan meikkiä ja hiuksiin hyvän leikkauksen. Tosin tuo hänen ulkonäkönsä sopii tilanteeseen ja hänen tapaansa puhua. Hän on varma omassa tyylissään ja se näyttää hyvältä. Toinen oman tyylinsä löytänyt on Keskustan tiede-ja kulttuuriministeri Annika Saarikko jonka kivaa ja persoonallista pukeutumista seurasin jo edellisessä hallituksessa. Hän oli esillä usein sotekysymyksessä ja aina hän näytti viimeisen päälle huolitellulta. Keskustapuolueen elinkeinoministeri Katri Kulmuni voisi pukeutua vähemmän pikkutyttömäisesti ja satsata hyvälaatuisiin meikkeihin. Lähikuvassa näkyy selvästi, että silmämeikki valuu ja kasvojen iho näyttää muutenkin sotkuiselta. Pitäisiköhän lähettää hänelle lahjakortti Nanolift hoitoon. SDP:n Eurooppaministeri Tytti Tuppuraisella on hiukan liian tyttömäinen ulkoasu. Hän ehkä tavoittelee naisellisuutta, mutta vaikutelma näyttää koulutytöltä. Muutamilla naisministereillä oli puolipitkätukka joka oli auki ja se näyttää minun silmääni aina epäsiistiltä. Helpommalla pääsisi, kun hiuksissa olisi hyvä leikkaus joka olisi itsekin helppo huolitella. Näistä suomalaisministereistä hyppään britteihin ja upeaan kuningatar Elisabetiin. Voi, kun olisinkin yli yhdeksänkymppisenä niin terävässä kunnossa ja tyylikkään näköinen. Hän on ihan selvästi tiedostanut, että ulkonäkö on tärkeä asia ja presidentti Trumpin vierailulla hän loisti tyylillään varsinkin illallisilla. Aivan toista oli Melania parka joka oli tapansa mukaan ilmeetön ja kulki miehensä perässä kuin hymytön robotti. Nämä arviot ovat minun mielipiteitäni ja toivottavasti ne eivät loukkaa ketään. Tulen vielä syksyllä kirjoittamaan paljon ulkonäön vaikutuksista, kun tuo ulkonäkötutkimus ilmestyy.\nTunnisteet: historia, hiukset, huulipuna, ihonhoito, kauneus, meikkaus, meikki, naiseus, naisverkosto, Nanolift, ripset, sananvapaus, tyyli, valtio, vanhuus, yhteiskunta\nAni Kellomäen Dermatude-kasvohoidon tulokset ja kokemukset\nKirjailija ja viestinnän ammattilainen Ani Kellomäki lupautui keväällä asiakkaaksi, kun halusin nähdä käytännössä miten todella kuiva ja herkkä iho reagoi Dermatude-kasvohoitoon. Ani kertoikin eilen tässä blogissa kokemuksiaan omasta näkökulmastaan. Suuret kiitokset siitä Anille!\nUskon vasta kun näen\nHaluan aina nähdä käytännössä miten eri ihot reagoi uusiin hoitoihin. En koskaan usko pelkästään kouluttajan sanoihin, vaikka nyt kouluttaja olikin huippuhyvä Minttu Sahrman. Uskon vasta sitten, kun näen omien käsieni työn jäljen. Ani Kellomäen pyysin Dermatude-kasvohoitoon siksi, että hänellä on melkeinpä atooppisen kuiva iho. Kuivuus on jo pitkään pysynyt kurissa Nanolift kasvohoidoilla (124€), mutta koko ajan kuivuus pitää huomioida. Kuivuuden takia Ani poskipäät olivat myös lievästi ohentuneet ja niissä oli hyvin lievää herkistymistä ja couperosaa. Yksi syy hoitoihin oli myös Anin haastava elämän tilanne, koska hänellä ilmestyi talvella kirja Kohtuullisen siemailun taito ja se tuotti runsaasti esiintymisiä joissa pitää aina olla hehkeä ja hyvän näköinen. Ani on 42v.eli juuri sen ikäinen, kun keskimäärin naisella alkaa estrogeeni määrä laskea ja iho ohentuu ja veltostuu nopeammin. Tämä ikä on erinomainen aloittaa vanhenemisen ennalta ehkäisy joka on tehokkainta hoitoa ihon ikääntymiselle. Tosin Anilla ei ole vielä mitään näkyviä merkkejä ihon vanhenemisesta. Ani on ollut pitkään asiakkaani ja luotan siihen, että hän kehtaa kertoa minulle kaikki kokemuksensa avoimesti. Halusin myös kuulla miten Dermatude-kasvohoito rentouttaa ja katkaisee kiireistä arkielämää.\nDermatude on myös kosteushoito\nNyt vakuutuin Anin hoitosarjan myötä, että Dermatude-kasvohoito toimii erittäin hyvin atooppisen kuivallekin iholle. Kosteuden puute on suomalaisten tyypillinen ongelma ja juuri siihen paneuduin tässä hoitosarjassa. Kuiva iho on aina myös ohut ja yleensä poskipäiltä alkaa puuttumaan ihokerroksia ja kuivuuden jatkuessa ihokerrokset hilseilee pois myös muualta kasvoista. Melkein aina tilanne aiheuttaa couperosaa, koska pintaverisuonet jää suojattomiksi ohentuneessa ihossa. Dermatude-hoidossa on myös ihan omat tehoampullit kosteuttamiseen ja mikrokanavoinnin myötä kosteusampulli imeytyy syvemmälle kuin ihon pinnalta imeytyessä. Samoin kaikki käytetyt hoitotuotteet vaikuttavat hoidon jälkeen muutaman päivän paljon aikaisempaa paremmin. Jo ensimmäisellä hoitokerralla näin, että kosteutus auttoi ja noin kolmen hoitokerran jälkeen ihon vahvistuminen oli silmin nähtävää. Tämän ”testihoitosarjan” loppupäätelmä on, että Dermatude auttaa myös atooppisen kuivaan ihoon ja vahvistaa ohentunutta ihoa. Sekin selvisi, että helposti punoittava couperosa iho ei punoittanut yhtään sen enempää hoidon jälkeen kuin muutenkaan. Nyt voin suositella, että myös herkkä couperosa iho hyötyy Dermatude-kasvohoidosta. Tuo rentoutuminen ja pysähtyminen Dermatude-kasvohoidossa Anin kohdalla onnistui riittävän hyvin. Dermatude ei ole tarkoitettukaan hemmotteluhoidoksi, mutta siinäkin rauhoittuu ja melkeinpä nukahtaa naamion aikana.\nDermatude-kasvohoidon hinta on 170€ ja neljän hoitokerran sarja on 600€. Hoidot pitää ottaa 1-3-viikon välein ja kotihoitoon suositellaan iS Clinicalin Youth Serumia (170€, huom.30ml) ja Youth Intensive Creamia (50ml 226€ ja 100ml 395€).\nTunnisteet: asiakaspalvelu, atooppinen iho, couperosa, dermatude-kasvohoito, estrogeeni, herkkä iho, hyvinvointi, ihonhoito, iS Clinical, kasvohoito, kirjoittaminen, metaterapia, rypyt, stressi\nKuivaihoisen kokemus neljän kerran Dermatude-kuurista\nOlen käynyt Inkerillä kasvohoidossa jo useamman vuoden ajan. Suosikkihoitoni on ollut ihana Nanolift. Se paitsi tuntuu ihanan rentouttavalta, on myös tehnyt todella hyvää helposti ärtyvälle ja todella kuivalle iholleni. Keväällä tuumimme Inkerin kanssa testata mitä ihoni kuivuus tykkäisi neljän hoitokerran sarjasta Dermatude-hoitoa. Nyt sarja on kokonaan tehty, joten kerron vähän tuntemuksistani ja saamistani kommenteista.\nIhan ensiksi totean, että olen kasvohoitojen suuri ystävä. Työni on todella kiireistä ja unohdan välillä huilia, ja 1,5 tunnin hoitolakäynti noin kuuden viikon välein tuntuu aina ihanalta keitaalta kaiken hopun keskellä. Lisäksi on ilman muuta kivaa, että kasvojen iho pysyy hoitojen ansioista hyvässä kunnossa. Se on ollut erityisen mukavaa viimeisten parin vuoden aikana, kun olen kirjojeni julkaisun jälkeen ollut aiempaa enemmän ihmisten ilmoilla ja kuvattavana. Esiintymistilanteissa nyt yksinkertaisesti vain on mukavampaa, kun tuntee näyttävänsä raikkaalta ja hyvinvoivalta.\nOlen 42-vuotias ja huomaan ihossani jo joitakin iän tuomia muutoksia. Kaikkein selvimmin huomaan tuon kuivumisen pahenemisen. Etenkin poskipääni ovat melkoisen hankalat: ne hilseilevät ja kuivalla iholla meikki tietysti myös istuu huonosti. En kuitenkaan ole halukas isoihin kosmeettisiin muokkauksiin, enkä esimerkiksi ole lainkaan kiinnostunut pistoshoidoista. Pieni, turvallinen ja maltillinen petraus on minun makuuni enemmän. Sellainen "minun ihoni, mutta parempi"-meininki, tiedättehän. Siksipä Dermatude-kokeilu tuli nappisaumaan.\nHoito on ihan erilainen kuin Nanolift. Kyse ei ole hemmottelusta, mutta ei hoito tunnu epämiellyttävältäkään. Se tuntuu jotenkin, no, tehokkaalta. Kasvoja pitkin surrutteleva hoitolaite ei tee lainkaan kipeää, vaikka selvästi jotakin iholla tapahtuukin. Olen hoitokerroilla torkahdellut tuoliini, sen verran rentouttava tasainen surrutus on.\nVasemmalla tilanne ennen ja oikealla heti 1. hoidon jälkeen. Kulmien ja ripsien kestoväri on myös laitettu hoidon lomassa.\nEnsimmäisellä kerralla hämmästyin selvästi näkyvästä muutoksesta ihossa. Hoidon jälkeen poskipäät ja koko kasvot olivat kimmoisat ja selvästi hyvin kosteutetut. Oli myös tosi kiva, ettei hoidosta jäänyt punoitusta tai mitään ärsytystä, vaan painelin hoitolasta suoraan jatkamaan töitäni.\nIho imaisi muutamien päivien ajan kosteusvoidetta tuplaten tavalliseen verrattuna. Voide imeytyi tosi hyvin, eikä iho hilseillyt. Sama vaikutus on tuntunut kaikkien neljän kerran jälkeen. Kosteusvoidetta on saanut lisäillä muutaman kerran päivässä, mutta iho on tuntunut selvästi tasaisemmalta ja vahvemmalta. Se on myös jännästi napakoitunut, aivan sormiin tuntuvasti.\nHoitokuurin jälkeen kevyellä meikillä.\nIho näyttää ja tuntuu tosi hyvältä.\nKyse ei ole vain omasta halustani uskoa muutokseen, sillä olen tämän hoitokuukauden aikana kuullut paljon aiempaa useammin, että näytän virkeältä, terveeltä ja hyvinvoivalta.\nIhoani on kehuttu - tänään viimeksi - kuulaaksi, kimmoisaksi ja nuoremman oloiseksi. Juuri tältä minustakin on tuntunut. Vähän kuin joku olisi kääntänyt kalenterista muutaman vuoden taaksepäin. Juuri sopiva parannus siis!\nMeikkikin istuu poskipäillä aiempaa paremmin. Jos meikkivoide tapasi ennen pakkaantua ja halkeilla poskipäiden kohdalta, ei sellaista pulmaa ole enää esiintynyt.\nOlen aika vaikuttunut hoidon tuloksista, ja meinaankin jatkossa käydä vuoroin Nanolift- ja Dermatude-hoidossa. Suosittelen lämpimästi kokeilemaan hoitoa. Eikä tietenkään tarvitse kärsiä kuivasta ihosta hyötyäkseen hoidosta, vaan hyviä vaikutuksia on ihon uudistuessa luvassa kaikille muillekin.\nHoitojeni ennen ja jälkeen -kuvia löytyy myös Instagramista aihetunnisteilla #dermatudesuomi ja #isclinicalsuomi\nOlen saanut hoitokuurin maksutta someseurantaa vastaan.\n- Ani Kellomäki\nLähettänyt intomieli klo 15:43 5 kommenttia:\nOlen aina jo alkukeväästä kertonut hoitolan kesäsuunnitelmista ja lomista. Nyt se venyi tähän saakka, koska nuo Dermatude-hoidot ovat pitäneet meidät kiireisenä. Kesä on jo täällä ja kyllähän sen aikataulut on jo tehty.\nMitään muutoksia meidän loma-aikatauluun ei ole tulossa ja jatkamme samaan malliin kuin viimeiset kaksikymmentävuottakin. Minä olen juhannusviikon lomalla ja aloitan loman 13.6 ja palaan 24.6. Mari pitää neljän viikon loman heinäkuussa ja minä olen vielä ehkä viikon verran poissa syyskuulla. Hoitola on ihan normaalisti auki eli avaamme kello 10.00 ja ellei ole ilta-asiakkaita suljemme kello 17.00. Se on todella harvinaista, jos iltatöitä ei ole. Yleensä sellaisia päiviä ei ole kuin muutaman kerran vuodessa, että meistä kumpikin lopettaa työt jo viideltä. Heinäkuussa niitä kuitenkin voi olla joten, jos tulette ostoksille niin varautukaa siihen, että hoitola voi olla suljettu jo kello viisi. Heinäkuussa yleensä hoitoaikoja löytyy lyhemmällä aikavälillä kuin muulloin ja kannattaa kysellä peruutusaikoja. Olemme Marin kanssa miettineet pitäisi meidän alkaa ilmoittamaan facebookissa, jos meille on lähipäiviin tullut peruutusaika. Ne asiakkaat jotka eivät syystä tai toisesta pysty suunnittelemaan aikatauluaan pitkälle voisivat niistä hyötyä. Aika vähän meille peruutuksia tulee, mutta kesällä mahdollisuus on suurempi.\nHertta on jo kesälomilla. Hertan lonkissa on pientä kulumaa joka aiheuttaa kipua ja\nHertta ehti kalvaa lonkan kohdalle karvattoman läiskän ennen kuin selvisi mikä on syynä.\nNyt Hertalle annetaan kipulääkettä pieni määrä aina, kun se alkaa kalvamaan ja nuolemaan takapäätään ja se on auttanut onneksi hyvin. Herttaparka luuli, että kohdan nuoleminen auttaisi kipuun.\nMeillä on vielä yksi koulutuspäivä ennen minun kesälomaa eli ti 11.6 aamupäivä. Silloin meitä kouluttamaan tulee taitava Minttu Sharman iS Clinicalilta. Kyse on lähinnä kertauksesta ja varmaan käymme läpi myös meidän kokemuksia Dermatude-kasvohoidosta. Yksi tärkeä syy tyyväisyyteemme iS Clinicaliin ja Dermatudeen on juuri Minttu. Olen todella monia kouluttajia tavannut, mutta Minttu on ihan omaa luokkaansa ja hänen koulutuksistaan on meille tuntuvaa hyötyä. Odotamme innolla Marin kanssa tuota Mintun kertauskurssi. Syksyllä erilaisia koulutuksia ja tapahtumia on ihan liiaksi asti. Ainoa mahdollisuus lomalleni syyskuussa on kuun alkupuoli, kun joka viikolle on jo varauksia koulutustapahtumiin. Osallistun myös yrittäjäjärjestöjen vuosikokouksiin ja viikonlopputapahtumiin, kun olen taas onnistunut sekaantumaan luottamustehtäviin. Kesän aikana meille tulee hyviä tarjouksia jotka takuulla ovat asiakkaiden mieleen ja niidenkin kanssa olemme olleet kiireisiä, koska kaikki vaatii aina lukemattomien liikkuvien osien yhteensovittamista. Seuratkaa kesälläkin blogia ja meidän tiedoitusta ettei mikään hintaetu mene ohitse.\nTunnisteet: asiakaspalvelu, aurinko, dermalogica, dermatude-kasvohoito, hyvinvointi, iS Clinical, kauneushoitola, kissat, oppiminen, yrittäjänaiset, yritys\nDermalogican hintareformi muutti kaiken paljon par...\nAni Kellomäen Dermatude-kasvohoidon tulokset ja ko...\nKuorinta ja naamio ovat tehokas pikahoito kotona\nKosmetiikkamarkkinoilla on tuhansia tuotteita\nTähtitarjouksena Tri-Active Exfoliant Masque\nMaanviljelijöiden ammattitauti on aurinkokeratoosi\nNuoret oppii ihonhoidon kotonaan


Puolinaisen matka kokonaiseksi: Ystävänpäivän aatto\nKilokiukuttelija 13. helmikuuta 2016 klo 15.34\nEi kai Stalkkeri stalkkeroi??\nSaattaa olla, että se ei mitään kovin hienovaraista vihjettä tajua, joten sano vaan, että nyt on oma elämäntilanne sellainen, että ei jaksa. Kiitos ja hyvästi.\nKerro sit miten heurekassa meni!\nPuolis 13. helmikuuta 2016 klo 16.32\nEi tää ovella käynyt stalkkeri ollut Stalkkeri. Mun pitää jotenkin kauniisti Stalkkerille kyll pikapuolin ilmaista että ei natsaa...\nRH 13. helmikuuta 2016 klo 16.00\nMeen jo sekaisin näissä terapiamiehissä... tämä siis EI ole Terapiamies eikä Käänteisvertaismies? Tämä on Stalkkeri, mutta ootte jossain kuitenkin jutelleet?\nToivottavasti sun reissu on mukava!\nPuolis 13. helmikuuta 2016 klo 16.33\nJoo ei, tä ei oo millään lailla hyvä terapiasuhde. Tää on Stalkkeri, tapasin sen yllättäen netissä ja siellä sitten juteltiin ja siirryttiin whatsappiin. Toivotaan että tää reissu on hyvä!